2 Kronika 28 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nAhaz batsɔ Yuda maŋtsɛ (1-4)\nSiria kɛ Israel ye enɔ kunim (5-8)\nOded bɔ Israel kɔkɔ (9-15)\nAba Yuda shi (16-19)\nAhaz já amaga; egbele (20-27)\n28 Be ni Ahaz+ batsɔ maŋtsɛ lɛ, no mli lɛ, eye afii 20, ni eye nɔ afii 16 yɛ Yerusalem. Efeee nɔ ni ja yɛ Yehowa hiɛ tamɔ bɔ ni etsɛ David fee lɛ.+ 2 Enyiɛ Israel maŋtsɛmɛi lɛ agbɛi lɛ anɔ,+ ni efee dade amagai+ po ehã Baal srɔtoi lɛ. 3 Agbɛnɛ hu, eshã lasu afɔlei yɛ Hinom Binuu Lɛ Jɔɔ* lɛ mli, ni eshã ebii yɛ la mli akɛ afɔle,+ hɛɛ, efee nibii ni yɔɔ nyaŋemɔ ni jeŋmaji+ ni Yehowa shwie yɛ Israelbii lɛ ahiɛ lɛ fee lɛ eko. 4 Agbɛnɛ hu, etee nɔ eshã afɔle kɛ lasu afɔle hu yɛ hei grɔŋŋi lɛ,+ gɔŋkpɔi lɛ anɔ, kɛ tso fɛɛ tso ni ebu kusuu shishi.+ 5 No hewɔ lɛ, Yehowa, e-Nyɔŋmɔ lɛ, kɛ lɛ wo Siria maŋtsɛ lɛ dɛŋ,+ ni Siriabii lɛ ye enɔ kunim, ni amɛŋɔ emaŋbii lɛ babaoo nom kɛtee Damasko.+ Nyɔŋmɔ kɛ lɛ wo Israel maŋtsɛ lɛ dɛŋ, ni egbe Ahaz maŋbii lɛ babaoo. 6 Peka,+ Remalia binuu lɛ gbe mɛi 120,000, hii kãkãlɔi sɔŋŋ, yɛ gbi kome mli yɛ Yuda, ejaakɛ Yudabii lɛ je Yehowa, amɛtsɛmɛi a-Nyɔŋmɔ lɛ sɛɛ.+ 7 Ni Zikri, tawulɔ ni jɛ Efraim lɛ, gbe Maaseia, maŋtsɛ lɛ binuu lɛ, kɛ Azrikam, mɔ ni kwɛɔ maŋtsɛ shĩa lɛ nɔ lɛ, kɛ Elkana, maŋtsɛ lɛ sɛɛmɔ lɛ. 8 Agbɛnɛ hu, Israelbii lɛ ŋɔ amɛnyɛmimɛi Yudabii lɛ ateŋ mɛi 200,000 nom—yei, kɛ bihii, kɛ biyei; amɛloo ta mli nii babaoo diɛŋtsɛ hu, ni amɛkɛ ta mli nii ni amɛloo lɛ tee Samaria.+ 9 Shi no mli lɛ, Yehowa gbalɔ ko ni atsɛɔ lɛ Oded yɛ jɛmɛ. Etee ni ekɛ asraafoi ni miiba Samaria lɛ yakpe ni ekɛɛ amɛ akɛ: “Naa! Akɛni Yehowa, nyɛtsɛmɛi a-Nyɔŋmɔ lɛ mli fu Yuda hewɔ ni ekɛ amɛ wo nyɛdɛŋ lɛ,+ ni naa, nyɛkɛ mlifu ni naa wa egbe amɛ aahu akɛ anu he yɛ ŋwɛi tɔ̃ɔ. 10 Ni agbɛnɛ, nyɛmiitao nyɛfee Yudabii lɛ kɛ Yerusalembii lɛ nyɛtsuji hii kɛ nyɛtsuji yei.+ Nyɛ lɛ, nyɛtɔ̃ko Yehowa, nyɛ-Nyɔŋmɔ lɛ nɔ lo? 11 No hewɔ lɛ, nyɛboa mi toi, ni nyɛhãa nyɛnyɛmimɛi Yudabii lɛ ateŋ mɛi ni nyɛŋɔ amɛ nom lɛ aku sɛɛ aya, ejaakɛ Yehowa mli ewo la ewo nyɛ.” 12 Kɛkɛ ni Efraimbii lɛ ateŋ onukpai lɛ ekomɛi, Azaria, Yehohanan binuu lɛ, kɛ Berekia, Meshilemot binuu lɛ, kɛ Yehizkia, Shalum binuu lɛ, kɛ Amasa, Hadlai binuu lɛ, kɛ mɛi ni jɛ ta lɛ ni amɛmiiba lɛ yakpe, 13 ni amɛkɛɛ amɛ akɛ: “Nyɛkɛ mɛi ni nyɛŋɔ amɛ nom lɛ akabaa biɛ, ejaakɛ no baahã wɔtɔ̃ Yehowa nɔ. Nɔ ni nyɛtaoɔ ni nyɛfee lɛ baahã wɔhe eshai lɛ afa ni wɔbaaye fɔ babaoo, ejaakɛ wɔtɔmɔ lɛ fa momo, ni Nyɔŋmɔ mli ewo la ewo Israel.” 14 No hewɔ lɛ, asraafoi lɛ kɛ mɛi ni amɛŋɔ amɛ nom lɛ kɛ ta mli nii ni amɛloo+ lɛ wo lumɛi lɛ kɛ asafo muu lɛ fɛɛ dɛŋ. 15 Kɛkɛ ni hii ni akɛ nitsumɔ lɛ ewo amɛdɛŋ lɛ* te shi, amɛmɔmɔ mɛi ni aŋɔ amɛ nom lɛ, ni amɛjie atadei kɛjɛ ta mli nii lɛ amli amɛhã mɛi ni wooo atade lɛ. No hewɔ lɛ, amɛhã amɛ atadei amɛwo, ni amɛhã amɛ tokotai, kɛ niyenii, kɛ nu, kɛ mu ni amɛkpa. Agbɛnɛ hu, amɛkɛ mɛi ni egbɔjɔ lɛ tara tejii anɔ, ni amɛkɛ amɛ yahã amɛnyɛmimɛi ni yɔɔ Yeriko, tɛŋ tsei amaŋ lɛ mli lɛ. No sɛɛ lɛ, amɛku amɛsɛɛ amɛtee Samaria. 16 Nakai be lɛ mli lɛ, Maŋtsɛ Ahaz bi Asiria maŋtsɛmɛi lɛ koni amɛye amɛbua lɛ.+ 17 Edombii lɛ ba ni amɛbatutua Yuda ekoŋŋ ni amɛŋɔ mɛi komɛi nom. 18 Filistibii+ lɛ hu batutua Yuda maji ni yɔɔ Shefela+ lɛ kɛ Negeb lɛ, ni amɛshɔ̃ Bet-shemesh,+ kɛ Ayalon,+ kɛ Gederot, kɛ Soko kɛ emaji ni baa lɛ abo* lɛ, kɛ Timna+ kɛ emaji ni baa lɛ abo lɛ, kɛ Gimzo kɛ emaji ni baa lɛ abo lɛ; ni amɛbahi jɛmɛ. 19 Yehowa ba Yuda shi yɛ Israel* maŋtsɛ Ahaz hewɔ, ejaakɛ ehã Yuda je eŋɛlɛ nɔ, ni amɛtɔ̃ Yehowa nɔ babaoo. 20 Sɛɛ mli lɛ, Asiria maŋtsɛ Tiglat-pilneser+ ba, ni yɛ nɔ najiaŋ ni ebaawaje Ahaz lɛ, ebahao lɛ moŋ.+ 21 Ejaakɛ no mli lɛ, Ahaz eloo Yehowa shĩa lɛ kɛ maŋtsɛ shĩa lɛ kɛ lumɛi lɛ ashĩai lɛ amli nii fɛɛ,+ ni ekɛke Asiria maŋtsɛ lɛ, shi no yeee ebuaaa Ahaz. 22 Agbɛnɛ hu, yɛ Maŋtsɛ Ahaz haomɔ be lɛ mli po lɛ, etɔ̃ Yehowa nɔ babaoo fe tsutsu lɛ. 23 Ni eshã afɔle ehã Damasko nyɔŋmɔi+ lɛ ni ye enɔ kunim lɛ,+ ni ekɛɛ akɛ: “Akɛni Siria maŋtsɛmɛi lɛ anyɔŋmɔi lɛ miiye miibua amɛ hewɔ lɛ, mashã afɔle mahã amɛ koni amɛye amɛbua mi.”+ Shi amɛ* nɔŋŋ amɛhã Ahaz kɛ Israel fɛɛ gbee shi. 24 Agbɛnɛ hu, Ahaz yaloo anɔkwa Nyɔŋmɔ lɛ shĩa lɛ nibii lɛ; efolɔ anɔkwa Nyɔŋmɔ lɛ shĩa lɛ nibii lɛ amli,+ ni eŋamɔ Yehowa shĩa lɛ shinai lɛ,+ ni emamɔ afɔleshaa latɛi ehã ehe yɛ Yerusalem gbɛjegbɛi lɛ eko fɛɛ eko koŋ nɔ. 25 Ni emamɔ hei grɔŋŋi yɛ Yuda maji lɛ fɛɛ amli koni ashã lasu afɔle ahã nyɔŋmɔi krokomɛi yɛ jɛmɛ,+ ni ewo Yehowa, etsɛmɛi a-Nyɔŋmɔ lɛ mli la. 26 Ahaz shihilɛ mli saji krokomɛi fɛɛ, nibii fɛɛ ni efee, kɛjɛ shishijee kɛyashi naagbee lɛ, aŋmala yɛ Yuda Maŋtsɛmɛi Awolo lɛ kɛ Israel Maŋtsɛmɛi Awolo lɛ mli.+ 27 Kɛkɛ ni Ahaz gbo,* ni amɛfu lɛ yɛ maŋ lɛ mli yɛ Yerusalem, ejaakɛ amɛkɛ lɛ eyaaa hei ni afuɔ Israel maŋtsɛmɛi lɛ yɛ lɛ eko eko mli.+ Ni ebinuu Hezekia baye maŋtsɛ yɛ esɛɛ.\n^ Loo “hii ni atsĩ amɛgbɛ́ii atã lɛ.”\n^ Loo “Yuda.” Yɛ Kronika ni ji enyɔ lɛ mli lɛ, bei pii lɛ kɛ́ aawie Yuda he lɛ akɛ wiemɔ ni ji “Israel” lɛ tsuɔ nii.\n^ Ni ji, nyɔŋmɔi lɛ.


Mɛni Hewɔ Esa akɛ Oya nɔ Omɛ Je Nɛɛ Naagbee Lɛ? | Nikasemɔ\n“Kɛ́ eshashao shi hu jiŋŋ, mɛɛ lɛ kɛ̃!”—HABAKUK 2:3.\nMɛni hewɔ wɔyɔɔ nɔmimaa akɛ naagbee gbii lɛ amli wɔyɔɔ lɛ?\nKɛ́ wɔmɛ Yehowa gbi lɛ aahu po lɛ, mɛni hewɔ esa akɛ wɔya nɔ wɔmɛ lɛ?\nMɛni wɔbaanyɛ wɔfee kɛtsɔɔ akɛ wɔyɛ nɔmimaa akɛ etsɛŋ ni naagbee lɛ baaba?\n1, 2. Mɛɛ su Yehowa tsuji ejie lɛ kpo kɛjɛ blema kɛbashi ŋmɛnɛ?\nKƐ́ YEHOWA gba akɛ nɔ ko baaba lɛ, etsuji yaa nɔ amɛmɛɔ kɛyashi nɔ ni egba lɛ baaba mli. Akɛ nɔkwɛmɔnɔ lɛ, be ni Yehowa gba akɛ Babilonbii lɛ baaba amɛbakpãtã Yuda maŋ lɛ hiɛ lɛ, Yeremia to etsui shi emɛ aahu kɛyashi nakai gbalɛ lɛ ba mli yɛ afi 607 D.Ŋ.B. (Yeremia 25:8-11) Be ni Yesaia gba akɛ Yehowa baahã Yudafoi ni aŋɔ amɛ nom lɛ aku sɛɛ kɛba Yuda lɛ, ewie akɛ: “Ajɔɔ mɛi fɛɛ ní mɛɔ [Yehowa] lɛ!” (Yesaia 30:18) Mika hu mɛ Yehowa, ejaakɛ ená nɔmimaa akɛ, Yehowa baaye eshiwoi lɛ anɔ. Ewie akɛ: “Makwɛ Yehowa gbɛ.” (Mika 7:7) Be ni Nyɔŋmɔ wo shi akɛ Mesia lɛ loo Kristo lɛ baaba lɛ, etsuji kɛ afii ohai abɔ tee nɔ amɛkpa Mesia lɛ gbɛ.—Luka 3:15; 1 Petro 1:10-12. * (Kwɛmɔ shishigbɛ niŋmaa lɛ.)\n2 Ŋmɛnɛ lɛ, wɔ hu wɔmiimɛ ni gbalɛi komɛi ni kɔɔ Yehowa Maŋtsɛyeli lɛ he lɛ aba mli. Etsɛŋ, Yesu, ni ji nakai Maŋtsɛyeli lɛ nɔ Maŋtsɛ lɛ, baakpɔ̃ Nyɔŋmɔ tsuji kɛjɛ jeŋ ni bɛ shweshweeshwe nɛɛ mli. Ebaakpãtã mɛi fɔji ahiɛ, ni ebaahã nɔnaa fɛɛ sɛɛ afo. (1 Yohane 5:19) Yehowa gbi lɛ baanyɛ aba be fɛɛ be, no hewɔ lɛ, esa akɛ wɔhã wɔhiɛ ahi wɔhe nɔ, ni wɔsaa wɔhe jogbaŋŋ wɔto nakai gbi lɛ.\n3. Kɛji wɔkɛ afii pii emɛ naagbee lɛ, mɛni ekolɛ wɔbaabi wɔhe?\n3 Wɔkɛ miishɛɛ miikpa be ni abaafee Nyɔŋmɔ suɔmɔnaa nii yɛ shikpɔŋ lɛ nɔ lɛ gbɛ. (Mateo 6:10) Shi, kɛji wɔkɛ afii pii emɛ naagbee lɛ, ekolɛ wɔbaabi wɔhe akɛ, ‘Mɛni hewɔ esa akɛ maya nɔ makpa gbɛ akɛ etsɛŋ ni naagbee lɛ baaba lɛ?’\nMƐNI HEWƆ ESA AKƐ OYA NƆ OKPA GBƐ AKƐ ETSƐŊ NI NAAGBEE LƐ BAABA LƐ?\n4. Mɛni hewɔ ehe miihia ni ‘wɔya nɔ wɔbu’ lɛ?\n4 Yesu fã esɛɛnyiɛlɔi lɛ ni ‘amɛya nɔ amɛbu’ ni ‘amɛshi kpe.’ Enɛ hewɔ lɛ, ehe miihia ni wɔhã ehi wɔjwɛŋmɔŋ be fɛɛ be akɛ, etsɛŋ ni naagbee lɛ baaba. (Mateo 24:42; Luka 21:34-36) Agbɛnɛ hu, Yehowa gbɛjianɔtoo lɛ kaiɔ wɔ be fɛɛ be akɛ, ‘wɔmɛ’ Yehowa gbi lɛ, wɔhã ‘ebaa lɛ ahi wɔjwɛŋmɔ mli jogbaŋŋ,’ ni wɔkɛ wɔjwɛŋmɔ ama jeŋ hee ni ewo shi akɛ ekɛbaaba lɛ nɔ.—Kanemɔ 2 Petro 3:11-13.\n5. Mɛɛ yiŋtoo kroko hewɔ esa akɛ wɔmɛ Yehowa gbi lɛ?\n5 Kɛ́ ehe bahia ni Yesu sɛɛnyiɛlɔi ni hi shi yɛ klɛŋklɛŋ afii 100 lɛ mli lɛ amɛ Yehowa gbi lɛ, belɛ esa akɛ wɔhã wɔhiɛ ahi nakai gbi lɛ nɔ waa fe amɛ po. Mɛni hewɔ? Ejaakɛ kɛjɛ afi 1914 kɛbaa nɛɛ, wɔna nibii ni Yesu wie akɛ nomɛi baatsɔɔ akɛ wɔyɛ “shihilɛ gbɛjianɔtoo lɛ naagbee gbii lɛ” amli, ni akɛ awo lɛ Nyɔŋmɔ Maŋtsɛyeli lɛ nɔ Maŋtsɛ lɛ. Akɛ nɔkwɛmɔnɔ lɛ, taakɛ Yesu gba lɛ, je lɛŋ shihilɛ efite kwraa, ni eeya nɔ eefite lolo. Agbɛnɛ hu, aashiɛ Maŋtsɛyeli lɛ he sane kpakpa lɛ yɛ shikpɔŋ lɛ nɔ fɛɛ. (Mateo 24:3, 7-14) Yesu etsɔɔɔ afii abɔ ni naagbee gbii lɛ baaye, no hewɔ lɛ, esa akɛ wɔsaa wɔhe wɔto naagbee lɛ, ejaakɛ wɔleee be ni ebaaba.\n6. Mɛni hewɔ wɔheɔ wɔyeɔ akɛ, dani naagbee lɛ baaba lɛ, je lɛŋ shihilɛ baafite kwraa fe bɔ ni eji bianɛ lɛ po?\n6 Ani eeenyɛ efee akɛ, “shihilɛ gbɛjianɔtoo lɛ naagbee gbii lɛ” kɔɔ wɔsɛɛ be ko be ni nibii baafite kwraa fe bɔ ni eji bianɛ lɛ he? Biblia lɛ hãa wɔleɔ akɛ, yɛ “naagbee gbii lɛ amli lɛ,” efɔŋfeemɔ mli baawo wu. (2 Timoteo 3:1, 13; Mateo 24:21; Kpojiemɔ 12:12) No hewɔ lɛ, eyɛ mli akɛ je lɛŋ shihilɛ efite waa moŋ, shi wɔle akɛ emli baawo wu fe nɛkɛ po.\n7. Mɛni Mateo 24:37-39 lɛ hãa wɔleɔ yɛ bɔ ni je lɛŋ shihilɛ baafee yɛ naagbee gbii lɛ amli lɛ he?\n7 Mɛi komɛi susuɔ akɛ, dani “amanehulu kpeteŋkpele lɛ” baafɛ lɛ, abaawu ta yɛ maŋ fɛɛ maŋ nɔ, helai baagbɛ ashwã he fɛɛ he, ni hɔmɔ baaye wɔ fɛɛ. (Kpojiemɔ 7:14) Shi kɛ́ nakai ebaaba lɛ lɛɛlɛŋ lɛ, kulɛ mɔ fɛɛ mɔ baana akɛ, nɔ ni Biblia lɛ egba lɛ ni baa mli lɛ, ni mɛi ni heee nɔ ni Biblia lɛ ewie lɛ amɛyeee lɛ po baana akɛ, naagbee lɛ eshɛ etã. Kaimɔ akɛ, Yesu wie akɛ, mɛi pii ‘ajwɛŋmɔ eyaŋ nɔ’ akɛ naagbee gbii lɛ amli wɔyɔɔ lɛ. Amɛbaahi shi tamɔ nɔ ni nɔ fɛɛ nɔ miiya nɔ pɛpɛɛpɛ, ni Yehowa gbi lɛ baabati amɛ shi trukaa. (Kanemɔ Mateo 24:37-39.) No hewɔ lɛ, esaaa akɛ wɔkpaa gbɛ akɛ, dani “amanehulu kpeteŋkpele lɛ” baaba lɛ, je lɛŋ shihilɛ baafite kwraa bɔ ni mɛi fɛɛ baana akɛ naagbee lɛ eshɛ etã.—Luka 17:20; 2 Petro 3:3, 4.\nWɔyɛ nɔmimaa akɛ, “shihilɛ gbɛjianɔtoo lɛ naagbee gbii lɛ” amli wɔyɔɔ lɛ\n8. Akɛni wɔhiɛ yɛ nibii ni Yesu tsɔɔ akɛ nomɛi baakadi naagbee gbii lɛ anɔ hewɔ lɛ, mɛɛ nɔmimaa wɔyɔɔ?\n8 Yesu tsɔɔ nibii ni baakadi naagbee gbii lɛ, koni kɛ́ nakai be lɛ shɛ lɛ, esɛɛnyiɛlɔi lɛ anyɛ ayɔse faŋŋ, ejaakɛ amɛji mɛi ni baakpa nakai be lɛ gbɛ. (Mateo 24:27, 42) Kɛjɛ afi 1914 kɛbaa nɛɛ, wɔmiina nibii ni Yesu wie lɛ. Enɛ hewɔ lɛ, wɔyɛ nɔmimaa akɛ, “shihilɛ gbɛjianɔtoo lɛ naagbee gbii lɛ” amli wɔyɔɔ lɛ. Yehowa eto be ni ekɛbaakpãtã Satan jeŋ fɔŋ nɛɛ hiɛ lɛ momo.\n9. Mɛni hewɔ esa akɛ wɔya nɔ wɔkpa gbɛ akɛ etsɛŋ ni naagbee lɛ baaba lɛ?\n9 No hewɔ lɛ, mɛni hewɔ esa akɛ wɔya nɔ wɔkpa gbɛ akɛ etsɛŋ ni naagbee lɛ baaba lɛ? Klɛŋklɛŋ lɛ, Yesu Kristo kɛɛ wɔfee nakai, ni esa akɛ wɔbo lɛ toi. Agbɛnɛ hu, wɔmiina nibii ni Yesu tsɔɔ akɛ nomɛi baahã wɔna akɛ wɔyɛ naagbee gbii lɛ amli lɛ. Jeee nɔ fɛɛ nɔ ni wɔnuɔ lɛ wɔheɔ wɔyeɔ. Shi, wɔheɔ wɔyeɔ akɛ naagbee lɛ ebɛŋkɛ, ejaakɛ wɔna nibii ni tsɔɔ faŋŋ akɛ nɔ ni Biblia lɛ ewie yɛ nɛkɛ be nɛɛ he lɛ miiba mli. Esa akɛ wɔhã wɔhiɛ ahi wɔhe nɔ, ni wɔsaa wɔhe wɔto naagbee lɛ.\nESA AKƐ WƆMƐ KƐYASHI MƐƐ BE?\n10, 11. (a) Mɛni hewɔ Yesu kɛɛ ekaselɔi lɛ akɛ ‘amɛya nɔ amɛbu lɛ’? (b) Mɛni Yesu kɛɛ esɛɛnyiɛlɔi lɛ akɛ amɛfee kɛ́ amɛnu he akɛ naagbee lɛ sɛɛ miigbala shi? (Kwɛmɔ mfoniri ni yɔɔ nikasemɔ lɛ shishijee lɛ.)\n10 Wɔteŋ mɛi babaoo kɛ afii pii etee nɔ eye Yehowa anɔkwa, ni wɔkɛ miishɛɛ ekpa egbi lɛ gbɛ. Shi ekɔɔɔ he eko afii abɔ ni wɔkɛmɛ nakai gbi lɛ, esa akɛ wɔya nɔ wɔkpa gbɛ akɛ etsɛŋ ni ebaaba. Esa akɛ wɔhiɛ ahi wɔhe nɔ, bɔ ni afee ni kɛ́ Yesu ba koni ebakpãtã Satan je lɛ hiɛ lɛ, ekabati wɔ shi trukaa. Kaimɔ nɔ ni Yesu kɛɛ esɛɛnyiɛlɔi lɛ. Ekɛɛ amɛ akɛ: “Nyɛyaa nɔ nyɛkwɛa, nyɛyaa nɔ nyɛshia kpe, ejaakɛ nyɛleee be ni ato lɛ. Etamɔ nuu ko ni miifã gbɛ ni eshi eshĩa, ni ehã enyɔji lɛ hegbɛ yɛ nɔ, ni ehã mɔ fɛɛ mɔ enitsumɔ, ni efã shinaanaakwɛlɔ lɛ akɛ eya nɔ ebu. No hewɔ lɛ, nyɛyaa nɔ nyɛbua, ejaakɛ nyɛleee gbi nɔ ni shĩa lɛ nuŋtsɔ lɛ baaba, gbɛkɛ jio, nyɔɔŋteŋ jio, maŋkɛ jio loo leebi maŋkpa jio, bɔ ni afee ni kɛ́ eba trukaa lɛ, ekabana nyɛ akɛ nyɛmiiwɔ. Shi nɔ ni mikɛɔ nyɛ nɛɛ, mɛi fɛɛ mikɛɔ lɛ: Nyɛyaa nɔ nyɛbua.”—Marko 13:33-37.\nYehowa baanyɛ ahã atutua amale jamɔ be fɛɛ be ni esumɔɔ, kɛ́ ŋmɛnɛ po!\n11 Be ni Yesu sɛɛnyiɛlɔi lɛ yɔse akɛ awo lɛ Maŋtsɛ yɛ afi 1914 lɛ, amɛna akɛ naagbee lɛ baanyɛ aba be fɛɛ be. No hewɔ lɛ, amɛsaa amɛhe amɛto nakai gbi lɛ kɛtsɔ ekãa babaoo ni amɛkɛtsu shiɛmɔ nitsumɔ lɛ nɔ. Shi Yesu wie akɛ, ekolɛ ebaaba “maŋkɛ” loo “leebi maŋkpa.” Kɛ́ nakai beiaŋ ebaaba lɛ, belɛ mɛni ehe baahia ni esɛɛnyiɛlɔi lɛ afee? Yesu kɛɛ amɛ akɛ: “Nyɛyaa nɔ nyɛbua.” No hewɔ lɛ, kɛ́ wɔnuɔ he akɛ wɔmɛ naagbee lɛ afii babaoo po lɛ, no etsɔɔɔ akɛ naagbee lɛ náko aba aloo ebaŋ yɛ wɔwala beiaŋ.\n12. Mɛni Habakuk bi Yehowa? Ni mɛɛ hetoo ehã lɛ?\n12 Gbalɔ Habakuk to etsui shi emɛ Yehowa be ni eshiɛɔ Yerusalem hiɛkpatamɔ lɛ. Be ni ebɔi shiɛmɔ lɛ, no mli lɛ gbalɔi krokomɛi kɛ afii pii ejaje nakai sane lɛ momo. Habakuk na akɛ efɔŋfeemɔ kɛ jalɛsane ni ayeee mli ewo wu. No hewɔ lɛ, ekpa Yehowa fai ni eye ebua lɛ. Ebi akɛ: “Yehowa, mɛɛ beyinɔ nɔŋŋ mabolɔ kɛyashi?” Eyɛ mli akɛ Yehowa etsɔɔɔ Habakuk be ni ebaakpãtã Yerusalem hiɛ moŋ, shi ewo lɛ shi akɛ, “ekpeŋ sɛɛ!” Yehowa kɛɛ lɛ akɛ: “Mɛɛ lɛ kɛ̃.”—Kanemɔ Habakuk 1:1-4; 2:3.\n13. Mɛɛ jwɛŋmɔ kulɛ Habakuk baanyɛ aná? Ni mɛni hewɔ kulɛ enɛ baafee oshara kɛhã lɛ lɛ?\n13 Kulɛ, Habakuk baanyɛ anu he akɛ enyɛɛɛ emɛ gbi lɛ dɔŋŋ, ní ewie akɛ: ‘Mikɛ afii babaoo emɛ Yerusalem hiɛkpatamɔ lɛ. Naagbee lɛ náko aba. Ehe ehiaaa ni maya nɔ mashiɛ; esa akɛ mashi nakai nitsumɔ lɛ mahã mɛi krokomɛi.’ Eji efee nakai kulɛ, mɛni baaba? Kulɛ, Yehowa náŋ ehe miishɛɛ dɔŋŋ, Yerusalem hiɛkpatamɔ lɛ baabati lɛ shi trukaa, ni ekolɛ, ewala po baaŋmɛɛ lɛ.\n14. Mɛni hewɔ wɔbaada Yehowa shi akɛ ebɔ wɔ kɔkɔ ni wɔya nɔ wɔmɛ naagbee lɛ?\n14 Feemɔ he mfoniri ni nibii ni Yehowa ewie yɛ naagbee gbii lɛ ahe lɛ fɛɛ eba mli pɛpɛɛpɛ, ni oyashɛ jeŋ hee lɛ mli. Ani nibii ni ona lɛ hãŋ hemɔkɛyeli ni oyɔɔ yɛ Yehowa mli lɛ mli awa, ni okɛ ohiɛ afɔ̃ enɔ akɛ, ebaatsu nibii krokomɛi fɛɛ ni ewo he shi lɛ ahe nii? (Kanemɔ Yoshua 23:14.) Nakai gbi lɛ, obaada Yehowa shi waa akɛ, ehã naagbee lɛ ba yɛ be ni eto lɛ naa, ni akɛ ebɔ ewebii lɛ kɔkɔ ni amɛya nɔ amɛkpa nakai gbi lɛ gbɛ.—Bɔfoi 1:7; 1 Petro 4:7.\nWƆSHIƐƆ KƐMƐƆ NAAGBEE LƐ\nAni ooshiɛ sane kpakpa lɛ kɛ ekãa? (Kwɛmɔ kuku 15)\n15, 16. Mɛni hewɔ esa akɛ wɔkɛ wɔhewalɛ fɛɛ atsu shiɛmɔ nitsumɔ lɛ yɛ naagbee gbii nɛɛ amli lɛ?\n15 Yehowa asafo lɛ baaya nɔ akai wɔ ni wɔhã Yehowa sɔɔmɔ lɛ afee nɔ ni he hiaa wɔ fe fɛɛ yɛ shihilɛ mli. Kaimɔi nɛɛ baaye abua wɔ ni wɔkɛ ekãa asɔmɔ Nyɔŋmɔ, ni wɔna akɛ, sane ni wɔshiɛɔ lɛ he hiaa waa. Nibii ni Yesu wie akɛ nomɛi baatsɔɔ akɛ wɔyɛ naagbee gbii lɛ amli lɛ miiya nɔ ŋmɛnɛ, no hewɔ lɛ, wɔyɛ nɔmimaa akɛ, etsɛŋ kwraa ni naagbee lɛ baaba. Enɛ hewɔ lɛ, wɔkɛ Yehowa yeɔ klɛŋklɛŋ gbɛhe yɛ wɔshihilɛ mli, ni wɔyaa nɔ wɔshiɛɔ Maŋtsɛyeli lɛ he sane kpakpa lɛ.—Mateo 6:33; Marko 13:10.\n16 Kɛ́ wɔshiɛ sane kpakpa lɛ wɔtsɔɔ mɛi lɛ, wɔmiiye wɔmiibua amɛ ni amɛje hiɛkpatamɔ ni etsɛŋ ebaaba Satan jeŋ fɔŋ nɛɛ nɔ lɛ mli. Yɛ afi 1945 lɛ, meele ko ni atsɛɔ lɛ Wilhelm Gustloff lɛ shiu. Mɛi akpei abɔ gboi yɛ oshara nɛɛ, ni ji ŋshɔ hiɛ osharai ni yɔɔ gbeyei waa lɛ ateŋ ekome lɛ mli. Nyɛmi yoo ko kɛ ewu fata mɛi ni je oshara nɛɛ mli shweshweeshwe lɛ ahe. Ewie akɛ be ni meele lɛ shiuɔ lɛ, yoo ko bɔi bolɔmɔ akɛ: “Mipɔtomatoi lɛ ee ei! Mipɔtomatoi lɛ ee ei! Ao, mijwinei lɛ! Mijwinei lɛ fɛɛ eka tsũ lɛ mli yɛ shishi lɛ. Migbe mijeŋ naa!” Shi mɛi krokomɛi ni yɔɔ meele lɛ mli lɛ yɔse akɛ, nɔ ni he hiaa fe fɛɛ yɛ nakai be lɛ mli ji, ni amɛbaaye amɛbua mɛi ni wala eyaje oshara mli lɛ. Ŋmɛnɛ hu lɛ, mɛi awala eyaje oshara mli. Taakɛ mɛi ni yɔɔ meele lɛ mli, ni ye bua mɛi krokomɛi ni wala eyaje oshara mli lɛ fee lɛ, wɔ hu wɔmiisumɔ ni wɔkɛ wɔjwɛŋmɔ fɛɛ ama bɔ ni shiɛmɔ nitsumɔ lɛ he hiaa lɛ nɔ, ni wɔfee nɔ fɛɛ nɔ ni wɔbaanyɛ kɛye wɔbua mɛi, koni amɛje jeŋ fɔŋ nɛɛ hiɛkpatamɔ lɛ mli.\nKpɛɛ oyiŋ yɛ nilee mli, ni ohã ohiɛ ahi bɔ ni shiɛmɔ nitsumɔ lɛ he hiaa waa hã lɛ nɔ (Kwɛmɔ kuku 17)\n17. Mɛni hewɔ esa akɛ wɔhe wɔye akɛ naagbee lɛ baanyɛ aba be fɛɛ be lɛ?\n17 Nɔ fɛɛ nɔ miitsɔɔ akɛ nɔ ni Biblia lɛ ewie lɛ miiba mli, ni jeŋ fɔŋ nɛɛ naagbee ebɛŋkɛ kpaakpa. Amrɔ nɛɛ, wɔmiimɛ ni “akolontoi nyɔŋma” lɛ kɛ “kooloo awuiyelɔ lɛ” atutua Babilon Kpeteŋkpele lɛ, ni ji amale jamɔi fɛɛ ni yɔɔ je lɛ mli lɛ. (Kpojiemɔ 17:16) Wɔkasusu kɔkɔɔkɔ akɛ nɔ ni atsɔɔ nɛɛ náko aba. Esaaa akɛ wɔhiɛ kpaa nɔ akɛ, Nyɔŋmɔ ji mɔ ni ‘kɛbaawo amɛtsuiiaŋ’ akɛ amɛtutua amale jamɔ, ni akɛ ebaanyɛ efee enɛ be fɛɛ be ni esumɔɔ, kɛ́ ŋmɛnɛ po! (Kpojiemɔ 17:17) Etsɛŋ kwraa, abaakpãtã Satan jeŋ fɔŋ nɛɛ hiɛ. No hewɔ lɛ, nyɛhãa wɔboa Yesu kɔkɔbɔɔ lɛ toi, akɛ: “Nyɛhiɛ ahia nyɛhe nɔ koni fufeemɔ kɛ dãanumɔ babaoo kɛ shihilɛ mli yeyeeyefeemɔi akahe nyɛtsuii ni nakai gbi lɛ bati nyɛ shi trukaa tamɔ tsɔne.” (Luka 21:34, 35; Kpojiemɔ 16:15) Nyɛhãa wɔtswaa wɔfai shi akɛ, wɔbaahã wɔhiɛ ahi wɔhe nɔ, ni wɔkɛ wɔnyɛmɔ fɛɛ asɔmɔ Yehowa, ejaakɛ wɔle akɛ, ebaahere ‘mɛi ni hiɛ kã enɔ lɛ’ ayiwala.—Yesaia 64:3.\n18. Mɛɛ sanebimɔ he wɔbaasusu yɛ nikasemɔ ni nyiɛ sɛɛ lɛ mli?\n18 Be ni wɔmɛɔ ni Yehowa akpãtã jeŋ fɔŋ nɛɛ hiɛ lɛ, esa akɛ wɔbo ŋaa ni kaselɔ Yuda wo lɛ toi, akɛ: “Mɛi ni asumɔɔ, nyɛ lɛ, nyɛtswaa nyɛhe nyɛmaa nyɛhemɔkɛyeli ni yɔɔ krɔŋkrɔŋ fe fɛɛ lɛ nɔ, ni nyɛsɔlea yɛ mumɔ krɔŋkrɔŋ lɛ kɛ gbeekpamɔ naa, bɔ ni afee ni nyɛya nɔ nyɛhi Nyɔŋmɔ suɔmɔ lɛ mli, be mli ni nyɛmɛɔ wɔ-Nuŋtsɔ Yesu Kristo mɔbɔnalɛ ní baahã nyɛná naanɔ wala lɛ.” (Yuda 20, 21) Shi mɛni wɔbaanyɛ wɔfee kɛtsɔɔ akɛ wɔmiimɛ Nyɔŋmɔ jeŋ hee lɛ, wɔmiikpa lɛ gbɛ waa, ni wɔle akɛ etsɛŋ ebaaba? Wɔbaasusu sanebimɔ nɛɛ he yɛ nikasemɔ ni nyiɛ sɛɛ lɛ mli.\n^ kk. 1 Kɛ́ ootao ona Biblia mli gbalɛi ni kɔɔ Mesia lɛ he kɛ bɔ ni amɛba mli amɛhã lɛ, kwɛmɔ Mɛni Biblia lɛ Tsɔɔ Diɛŋtsɛ? wolo lɛ, baafa 200 lɛ.\nWɔmiikpa Yehowa gbi lɛ gbɛ, ni wɔle akɛ etsɛŋ ebaaba: Wɔhiɛ yɛ nibii ni Yesu tsɔɔ akɛ nomɛi baakadi “shihilɛ gbɛjianɔtoo lɛ naagbee gbii lɛ” anɔ, ni wɔyɛ nɔmimaa akɛ, nakai be lɛ mli wɔyɔɔ lɛ. Enɛ hewɔ lɛ, wɔtoɔ wɔtsui shi wɔmɛɔ naagbee lɛ, ni wɔhiɔ shi yɛ gbɛ ni baahã ana faŋŋ akɛ, wɔheɔ wɔyeɔ akɛ eshɛ etã. Wɔkɛ Yehowa yeɔ klɛŋklɛŋ gbɛhe yɛ wɔshihilɛ mli, ni wɔkɛ wɔnyɛmɔ fɛɛ shiɛɔ sane kpakpa lɛ\nShihilɛ gbɛjianɔtoo lɛ naagbee gbii lɛ: Eje shishi yɛ afi 1914, ni ebaaba naagbee kɛ́ akpãta Satan jeŋ fɔŋ nɛɛ hiɛ


Yesu Henyɛlɔi lɛ Tsɔ lɛ Akpa (Mateo 22) | Yesu Wala Shihilɛ\nNYƐŊƆA KAISARE NIBII NYƐHÃA KAISARE\nANI MƐI NI ABAATEE AMƐ SHI LƐ BAABOTE GBALASHIHILƐ MLI?\nKITÃI LƐ ATEŊ NƆ NI HE HIAA FE FƐƐ\nYesu henyɛlɔi ni ji jamɔŋ hiɛnyiɛlɔi lɛ amli ewo la. Egba nɔkwɛmɔnii srɔtoi kɛkpa gbɔmɛi fɔji ni amɛji lɛ he mama. Agbɛnɛ Farisifoi lɛ miikpaŋ ni amɛtsɔ lɛ. Amɛmiitao ewie nɔ ko ni baahã amɛŋɔ lɛ amɛhã Roma amralo ni kwɛɔ amɛkpokpaa lɛ nɔ lɛ, ni no hewɔ lɛ, amɛhã amɛkaselɔi lɛ ekomɛi shika koni amɛyatsɔ lɛ.—Luka 6:7.\nMɛi nɛɛ yabi Yesu akɛ: “Tsɔɔlɔ, wɔle akɛ owieɔ ni otsɔɔ nii ni ja, ni okwɛɛɛ hiɛiaŋ, shi moŋ otsɔɔ Nyɔŋmɔ gbɛ lɛ yɛ anɔkwale mli: Ani mla ŋmɛɔ gbɛ akɛ wɔwo yi too wɔhã Kaisare aloo mla eŋmɛɛɛ gbɛ?” (Luka 20:21, 22) Yesu yiteŋ mlu ni amɛwo lɛ eshwilaaa lɛ, ejaakɛ ele akɛ amɛmiifee osato, ni amɛmiitao amɛtsɔ lɛ. Kɛ́ ekɛɛ, ‘Dabi, ejaaa akɛ awoɔ too lɛ,’ amɛbaakɛɛ akɛ etse Roma nɔyeli lɛ hiɛ atua. Ni kɛ́ ekɛɛ, ‘Hɛɛ, esa akɛ awo too lɛ,’ ekolɛ mɛi lɛ nuŋ lɛ shishi ni amɛbaate shi amɛwo lɛ, ejaakɛ amɛnyaaa Romabii lɛ ni yeɔ amɛnɔ lɛ he. No hewɔ lɛ, te ehã hetoo tɛŋŋ?\nYesu to he akɛ: “Osatofoi, mɛni hewɔ nyɛkaa mi? Nyɛkɛ too shika lɛ atsɔa mi.” Amɛkɛ denario bahã lɛ, ni ebi amɛ akɛ: “Namɔ mfoniri kɛ niŋmaa nɛ?” Amɛkɛɛ akɛ: “Kaisare nɔ ni.” Kɛkɛ ni Yesu hã amɛ hetoo ni sa akɛ: “Belɛ, nyɛŋɔa Kaisare nibii nyɛhãa Kaisare, shi nyɛkɛ Nyɔŋmɔ nibii ahãa Nyɔŋmɔ.”—Mateo 22:18-21.\nHetoo ni Yesu hã lɛ hã amɛhe jɔ̃ amɛhe. Hetoo ni sa nɛɛ hã amɛfee diŋŋ, ni amɛshi lɛ amɛtee. Shi gbi lɛ bako naagbee, ni asaŋ ehenyɛlɔi lɛ hu anijiaŋ ejeko wui. Be ni Farisifoi lɛ eyayeee omanye lɛ sɛɛ lɛ, jamɔ kuu kroko mli hiɛnyiɛlɔi hu ba Yesu ŋɔɔ.\nAmɛji Sadukifoi ni kɛɔ akɛ gbohiiashitee ko baŋ lɛ, ni amɛbabi Yesu sane ko ni kɔɔ gbohiiashitee lɛ kɛ kulayeliŋa he. Amɛbi lɛ akɛ: “Tsɔɔlɔ, Mose kɛɛ akɛ: ‘Kɛ́ nuu ko gbo ni ebɛ bii lɛ, esa akɛ enyɛmi nuu kɛ eŋa lɛ abote gbalashihilɛ mli ni ewo shwiei ehã enyɛmi nuu lɛ.’ Agbɛnɛ, nyɛmimɛi hii kpawo hi wɔteŋ. Klɛŋklɛŋ mɔ lɛ bote gbalashihilɛ mli ni egbo, ni akɛni ebɛ bii hewɔ lɛ, eshi eŋa lɛ ehã enyɛmi nuu lɛ. Nakai nɔŋŋ eba mli yɛ mɔ ni ji enyɔ nɔ kɛ mɔ ni ji etɛ nɔ aahu kɛyashi mɔ kpawo lɛ nɔ. Naagbee kwraa lɛ, yoo lɛ gbo. No hewɔ lɛ, yɛ gbohiiashitee lɛ mli lɛ, mɛi kpawo lɛ ateŋ namɔ ŋa yoo lɛ baatsɔ? Ejaakɛ amɛteŋ mɔ fɛɛ mɔ kɛ lɛ hi shi akɛ eŋa.”—Mateo 22:24-28.\nYesu damɔ Mose niŋmai ni Sadukifoi lɛ kpɛlɛɔ nɔ lɛ nɔ ehã amɛhetoo akɛ: “Ani jeee Ŋmalɛi lɛ kɛ Nyɔŋmɔ hewalɛ lɛ ni nyɛleee lɛ hewɔ nyɛtɔ̃ɔ nɛɛ? Ejaakɛ kɛ́ amɛte shi kɛjɛ gbohii ateŋ lɛ, hii boteŋ gbalashihilɛ mli, asaŋ akɛ yei hãŋ gbãla, shi moŋ amɛbaatamɔ bɔfoi ni yɔɔ ŋwɛi lɛ. Shi gbohii lɛ, akɛ abaatee amɛ shi lɛ, ani nyɛkaneko yɛ Mose wolo lɛ mli, yɛ ŋmei tso lɛ he sane lɛ mli akɛ Nyɔŋmɔ kɛɛ lɛ akɛ: ‘Miji Abraham Nyɔŋmɔ lɛ, kɛ Isak Nyɔŋmɔ lɛ, kɛ Yakob Nyɔŋmɔ lɛ’? Jeee gbohii a-Nyɔŋmɔ ni, shi moŋ, hiɛkãalɔi a-Nyɔŋmɔ ni. Nyɛmiitɔ̃ babaoo.” (Marko 12:24-27; 2 Mose 3:1-6) Asafoku lɛ he jɔ̃ amɛhe yɛ hetoo ni ehã lɛ hewɔ.\nYesu eku Farisifoi lɛ kɛ Sadukifoi lɛ fɛɛ naa, no hewɔ lɛ, amɛtsa yaa koni amɛbatsɔ lɛ ekoŋŋ. Woloŋmalɔ ko bi lɛ akɛ: “Tsɔɔlɔ, te Mla lɛŋ kitãi lɛ ateŋ nɔ ni he hiaa fe fɛɛ lɛ?”—Mateo 22:36.\nYesu hã lɛ hetoo akɛ: “Klɛŋklɛŋ nɔ lɛ ji, ‘Bo toi, Oo Israel, Yehowa wɔ-Nyɔŋmɔ lɛ, Yehowa kome ni, ni esa akɛ osumɔ Yehowa o-Nyɔŋmɔ lɛ kɛ otsui muu fɛɛ kɛ osusuma muu fɛɛ kɛ ojwɛŋmɔ muu fɛɛ kɛ onyɛmɔ fɛɛ.’ Nɔ ni ji enyɔ lɛ nɛ, ‘Esa akɛ osumɔ onaanyo gbɔmɔ tamɔ bo diɛŋtsɛ ohe.’ Kitã ko bɛ ni he hiaa fe enɛɛmɛi.”—Marko 12:29-31.\nBe ni woloŋmalɔ lɛ nu hetoo ni Yesu hã lɛ, ewie akɛ: “Tsɔɔlɔ, anɔkwale shiishi owie lɛ, ‘Mɔ Kome ni, ni mɔ kroko bɛ, ja lɛ kɛkɛ’; ni akɛ mɔ baasumɔ lɛ kɛ etsui muu fɛɛ kɛ eniiashishinumɔ fɛɛ, kɛ enyɛmɔ fɛɛ, ni mɔ asumɔ enaanyo gbɔmɔ tamɔ esumɔɔ lɛ diɛŋtsɛ ehe lɛ jara wa kwraa fe shãa afɔlei kɛ afɔlei fɛɛ.” Be ni Yesu na akɛ ehã hetoo kɛ hiɛshikamɔ lɛ, ekɛɛ lɛ akɛ: “Okɛ Nyɔŋmɔ Maŋtsɛyeli lɛ teŋ jekɛɛɛ.”—Marko 12:32-34.\nGbii etɛ (Nisan 9, 10, kɛ 11) sɔŋŋ nɛ ni Yesu miitsɔɔ nii yɛ sɔlemɔwe lɛ. Mɛi komɛi, tamɔ woloŋmalɔ nɛɛ, ená nibii ni etsɔɔ lɛ he miishɛɛ. Shi jamɔŋ hiɛnyiɛlɔi lɛ, ni amrɔ nɛɛ amɛnáaa “ekãa kɛbi lɛ sane ko dɔŋŋ” lɛ, nyaaa he.\nMɛni Farisifoi lɛ fee koni amɛkɛtsɔ Yesu? Mɛni jɛ mli kɛba?\nBe ni Sadukifoi lɛ ka Yesu lɛ, mɛɛ gbɛ nɔ eku amɛnaa?\nBe ni Yesu hãa sane ni woloŋmalɔ lɛ bi lɛ lɛ hetoo lɛ, mɛni ji nɔ ni etsɔɔ akɛ no he hiaa fe fɛɛ?\nBe ni Yesu wie akɛ, mɛi ni abaatee amɛ shi lɛ ‘ewɛɛɛ yei, asaŋ akɛ amɛ hãaa gbãla’ lɛ, ani no mli lɛ, eeewie mɛi ni abaatee amɛ shi ni baahi shikpɔŋ lɛ nɔ lɛ ahe?\nMɛni baa kɛ́ wɔgboi? Ani wɔbaanyɛ wɔna wɔsuɔlɔi ni egboi lɛ ekoŋŋ?


Yesu Tsa Nyumu Ko Nɛ E Hɛngmɛ Yu Kɛ Je Benɛ A Fɔ Lɛ | Yesu Si Himi Ngɛ Zugba a Nɔ\nYesu Tsa Nyumu Ko Nɛ E Hɛngmɛ Yu Kɛ Je Benɛ A Fɔ Lɛ\nA TSA NYUMU NÍ BALƆ KO NƐ E HƐNGMƐ YU KƐ JE BENƐ A FƆ LƐ\nYesu ya Yerusalem ngɛ Hejɔɔmi ligbi ɔ nɔ, nɛ e se kɛ bɔɔ ngɛ lejɛ ɔ. Benɛ e kɛ e kaseli ɔmɛ ngɛ nyɛɛe ngɛ ma a mi ɔ, e na nyumu ko nɛ a fɔ lɛ hɛ yuyuilɔ. Kɛkɛ nɛ kaseli ɔmɛ bi Yesu ke: “Tsɔɔlɔ, mɛnɔ lɛ pee yayami nɛ a fɔ nɔmlɔ nɛ ɔ hɛ yuyuilɔ ɔ? Lɛ nitsɛ, aloo e fɔli?”—Yohane 9:2.\nKaseli ɔmɛ le kaa mumi ko be adesa mi nɛ sɛɛ hlami ba hii je mi loko a fɔɔ lɛ, se kɛ̃ ɔ, a susu kaa eko ɔ, nɔ ko ma nyɛ maa pee yayami be mi nɛ e ngɛ e nyɛ mi mi. Yesu ha mɛ heto ke: “Nɔmlɔ nɛ hɛ yu nɛ ɔ, pi lɛ nitsɛ nɛ pee yayami, nɛ pi e fɔli hulɔ. Mohu ɔ, e hɛ yu, bɔ nɛ pee nɛ a gu e nɔ kɛ tsɔɔ bɔ nɛ Mawu he wami ɔ tsuɔ ní ha.” (Yohane 9:3) Enɛ ɔ he ɔ, pi nyumu ɔ, loo e fɔli nɛ a pee yayami ko. Mohu ɔ, yayami nɛ Adam pee nɛ ha nɛ adesahi tsuo yí mluku ɔ lɛ ha nɛ a jeɔ kpa, nɛ́ eko ji hɛ yumi. Se nyumu ɔ hɛngmɛ nɛ yu ɔ ha Yesu blɔ nɛ e tsu Mawu ní tsumi kɛ wo e hɛ mi nyami.\nYesu ma bɔ nɛ e he hia ha kaa a kɛ oya yemi ma tsu Mawu ní tsumi ɔ nɔ mi. E de ke: “Nɛ je na nɛ ɔ, ja wa tsu nɔ nɛ tsɔ mi ɔ ní tsumi ɔmɛ. Je maa jɔ, nɛ nɔ ko nɔ ko be nyɛe ma tsu ní. Be abɔ nɛ i ngɛ je ɔ mi nɛ ɔ, imi ji je ɔ la a nɛ.” (Yohane 9:4, 5) Ngɛ anɔkuale mi ɔ, e piɛ bɔɔ nɛ Yesu ma gbo nɛ a maa pu lɛ, nɛ e be nyɛe ma tsu nɔ́ ko ngɛ yɔkɔ ɔ mi. Se amlɔ nɛ ɔ, e ji la ngɛ je ɔ mi.\nYesu ma tsa nyumu ɔ, se mɛni blɔ nɔ e maa gu kɛ tsa lɛ? Yesu la lada kɛ pue zugba nɛ e kɛ lada a pɔtɔ zu. E ngɔ zu ɔ kɛ kpa nyumu ɔ hɛngmɛ ɔmɛ a nɔ nɛ e de lɛ ke: “Yaa Siloam pa a mi nɛ o ya fɔ o he.” (Yohane 9:7) Nyumu ɔ bu lɛ tue. E ya pee jã pɛpɛɛpɛ, nɛ e bɔni nɔ́ hyɛmi! Mo susu bɔ nɛ nyumu nɛ hyɛ we nɔ́ gblee nɛ ɔ bua maa jɔ ha kaa e bɔni nɔ́ hyɛmi ɔ he nɛ o hyɛ!\nBenɛ nihi nɛ a le nyumu nɛ ɔ na kaa e hɛngmɛ bli ɔ, e pee mɛ nyakpɛ. A bi ke: “Anɛ pi nɔmlɔ nɛ ɔ nɛ hiɔ si, nɛ e hii nɔ́ bae be ko ɔ” ji nɛ ɔ lo? Ni komɛ de ke: “Nyumu ɔ ji nɛ ɔ nɛ.” Se ni komɛ hu de ke, “Dɛbi, pi lɛ; e je lɛ kɛkɛ.” Enɛ ɔ he ɔ, nyumu ɔ nitsɛ de mɛ ke, “Imi.”—Yohane 9:8, 9.\nKɛkɛ nɛ a bi lɛ ke: “Kɛ pee kɛɛ loko jehanɛ lɛɛ o ngɛ nɔ hyɛe ɔ?” E de mɛ ke: “Nyumu ɔ nɛ a tsɛɛ lɛ Yesu ɔ nɛ pɔtɔ zu, nɛ e ngɔ ha ye hɛngmɛ ɔmɛ a nɔ. Lɔ ɔ se ɔ, e de mi ke ma ya fɔ ye he ngɛ Siloam pa a mi.” A bi lɛ ke: “Jije e ngɛ?” E he nɔ ke: “I li.”—Yohane 9:10-12.\nNi ɔmɛ ngɔ nyumu ɔ kɛ ya Farisi bi ɔmɛ a ngɔ, nɛ mɛ hu a ngɛ hlae nɛ a maa le bɔ nɛ pee nɛ e hɛngmɛ bli ɔ. E de mɛ ke: “E pɔtɔ zu kɛ ha ye hɛngmɛ ɔmɛ a nɔ, nɛ i ya fɔ ye he, kɛkɛ nɛ i bɔni nɔ́ hyɛmi.” Jinɛ e sa nɛ Farisi bi ɔmɛ a bua ko jɔ kaa Yesu tsa nyumu ɔ. Se a gbe Yesu he guɛ, nɛ a de ke: “Nɔmlɔ nɛ pee nɔ́ nɛ ɔ, pi Mawu ngɔ nɛ e je; ejakaa e bui Hejɔɔmi ligbi ɔ.” A ti ni komɛ hu de ke: “Kɛ nɔmlɔ nɛ peeɔ yayami ma plɛ kɛ to okadihi kaa kikɛ nɛ ɔ kɛɛ?” (Yohane 9:15, 16) Kɛkɛ nɛ ni ɔmɛ a mi gba.\nAkɛnɛ a nya pee we kake ngɛ sane nɛ ɔ he he je ɔ, a bi nyumu ɔ nɛ a tsa lɛ ɔ ke: “Tse o de wɔ ke e bli o hɛngmɛ! Saminya, kɛ moo o deɔ ngɛ e he kɛɛ?” Nyumu ɔ juɛmi pee we lɛ enyɔɔnyɔ ngɛ Yesu he. Enɛ ɔ he ɔ, e de mɛ ke: “Gbalɔ ji lɛ.”—Yohane 9:17.\nSe Yuda bi ɔmɛ lɛɛ a sume nɛ a maa kplɛɛ nɔ kaa Yesu tsa nyumu ɔ niinɛ. Eko ɔ, a susu kaa Yesu kɛ nyumu ɔ ya so kaa e ba de ke e tsa lɛ konɛ e kɛ sisi nihi. Lɔ ɔ he ɔ, a ma a juɛmi nya si kaa a maa bi nyumu ɔ fɔli kaa be ko nɛ be ɔ, a bi ɔ hyɛ we nɔ́ niinɛ lo, konɛ anɔkuale ɔ nɛ je kpo.\nMɛni nɛ kaseli ɔmɛ susu kaa lɔ ɔ nɛ ha nɛ nyumu ɔ hɛngmɛ yu ɔ, se mɛni lɛ ha nɛ e hɛngmɛ yu ɔ?\nBenɛ Yesu tsa hɛ yuyuilɔ ɔ, kɛ nihi nɛ a le lɛ ɔ pee a ní kɛɛ?\nKɛ pee kɛɛ nɛ Farisi bi ɔmɛ a mi gba ngɛ nyumu ɔ nɛ Yesu tsa lɛ ɔ he ɔ?


Anɔkwayeli He Sɛɛnamɔi | Nyɔŋmɔ Suɔmɔ\nKANEMƆ YƐ Acholi Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Assamese Australia Mumuii Awiemɔ Azerbaijani Azerbaijani (Cyrillic) Baoule Bashkir Bassa (Cameroon) Batak (Toba) Bengali Bicol Bislama Bissau Guinean Creole Blɔfo Boulou Brazil Mumuii Awiemɔ Britian Mumuii Awiemɔ Bulgaria Cambodia Catalan Cebuano Chavacano Chichewa Chile Mumuii Awiemɔ Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinyanja Colombia Mumuii Awiemɔ Croatia Czech Dangme Denmark Douala Dutch Ecuador Mumuii Awiemɔ Efik Estonia Ewe Faroese Fiji Finland Finland Mumuii Awiemɔ Ga Garifuna Georgia Germany Greenland Guarani Gujarat Guna Haitian Creole Hausa Hebri Hela Hiligaynon Hindi Hmong (White) Hungary Iban Ibanag Iceland Iloko Indonesia Japan Japan Mumuii Awiemɔ Jula Kabiye Kannada Kazakh Kekchi Kiluba Kimbundu Kinyarwanda Kirghiz Kiribati Kirundi Kongo Korea Korea Mumuii Awiemɔ Kosrae Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lithuania Lomwe Low German Luganda Luo Macedonia Macua Malagasy Malay Malayalam Mam Mambwe-Lungu Mapudungun Marathi Mauritia Creole Mazatec (Huautla) Mbunda Mixe Mizo Myanmar Nahuatl (Central) Nahuatl (Guerrero) Nahuatl (Huasteca) Ndau Ndebele Ndebele (Zimbabwe) Ndonga Ngabere Ngangela Niue Norway Nyaneka Nyungwe Nzema Ossetia Otomi (Mezquital Valley) Palau Pangasinan Papiamento (Curaçao) Persia Peru Mumuii Awiemɔ Pohnpei Poland Poland Mumuii Awiemɔ Portugal Portugal (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Rarotongan Romania Rotuman Runyankore Russia Russia Mumuii Awiemɔ Rutoro Samoa Sango Sena Sepedi Serbia Serbia (Roma) Sesotho (Lesotho) Setswana Seychelles Creole Shona Sinhala Slovak Slovenia Solomon Islands Pidgin Spania Spania Mumuii Awiemɔ Sranantongo Swahili Swati Sweden Tahiti Tajiki Tamil Tarascan Tatar Tetun Dili Thailand Tigrinya Tiv Tlapanec Tojolabal Totonac Tshwa Tsonga Turkey Turkmen Tuvalu Twi Tzeltal Tzotzil Uighur (Cyrillic) Ukrain Umbundu Urdu Urhobo Uzbek Venda Venezuela Mumuii Awiemɔ Vezo Wallis Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nYe Anɔkwa yɛ Nii Fɛɛ Mli\n“Wɔmiitao akɛ wɔba wɔjeŋ fɛfɛo [loo wɔye anɔkwa] yɛ nii fɛɛ mli.”—HEBRIBII 13:18.\n1, 2. Mɛni hewɔ kɛ́ Yehowa na akɛ wɔmiibɔ mɔdɛŋ ni wɔye anɔkwa lɛ etsui nyɔɔ emli lɛ? Okɛ enɛ he nɔkwɛmɔnɔ aha.\nNYƐ ko kɛ ebi nuu fioo ko je kpo kɛjɛ shwapo ko mli. Gbekɛ lɛ wa damɔ shi trukaa, ni etsake ehiɛ. Ehiɛ tsobi bibioo ko ni ekɔ yɛ shwapo lɛ mli lɛ yɛ edɛŋ. Ehiɛ kpa nɔ akɛ ekɛbaafɔ̃ he ni ekɔ yɛ lɛ loo ní ebi emami koni ehe eha lɛ. Akɛni egba enaa hewɔ lɛ, ebi emami koni eye ebua lɛ. Emami shɛje emii ni ekɛ lɛ tee shwapo lɛ mli koni ekɛ tsobi lɛ ayafɔ̃ he ni ekɔ yɛ lɛ ní ekpa fai. Be mli ni ekɛ tsobi lɛ fɔ̃ shi ni ekpa fai lɛ, emami tsui nyɔ emli ni emii shɛ ehe. Mɛni hewɔ?\n2 Be fɛɛ be ni fɔlɔi aaana akɛ amɛbii lɛ miiyɔse akɛ sɛɛnamɔ yɛ anɔkwayeli he lɛ, amɛnáa miishɛɛ naakpa. Nakai nɔŋŋ eji yɛ wɔŋwɛi Tsɛ, ni ji “Nyɔŋmɔ anɔkwafo” lɛ hu gbɛfaŋ. (Lala 31:6) Kɛ́ ena akɛ wɔmiida yɛ mumɔŋ, ni wɔmiibɔ mɔdɛŋ koni wɔye anɔkwa lɛ, etsui nyɔɔ emli. Akɛni wɔmiisumɔ ni wɔsa ehiɛ ni wɔhi esuɔmɔ lɛ mli hewɔ lɛ, wɔwieɔ taakɛ bɔfo Paulo wie lɛ akɛ: “Wɔmiitao akɛ wɔba wɔjeŋ fɛfɛo [loo wɔye anɔkwa] yɛ nii fɛɛ mli.” (Hebribii 13:18) Nyɛhaa wɔgbalaa wɔjwɛŋmɔ kɛyaa shihilɛ mli hei titri ejwɛ ni bei komɛi lɛ ewaa kɛhaa wɔ akɛ wɔɔye anɔkwa lɛ nɔ. No sɛɛ lɛ wɔbaasusu jɔɔmɔi komɛi ni anɔkwayeli haa anáa lɛ ahe.\nOKƐ ANƆKWAYELI APƐI OMLI\n3-5. (a) Te Nyɔŋmɔ Wiemɔ lɛ bɔɔ wɔ kɔkɔ yɛ oshara ni yɔɔ mɔ he lakamɔ he lɛ he ehaa tɛŋŋ? (b) Mɛni baaye abua wɔ koni wɔna wɔhe taakɛ wɔji diɛŋtsɛ lɛ?\n3 Klɛŋklɛŋ lɛ, ewaa kɛhaa wɔ akɛ wɔɔna wɔhe taakɛ wɔji lɛ. Ákɛ adesai ni yeee emuu lɛ, ewaaa akɛ wɔɔlaka wɔ diɛŋtsɛ wɔhe. Ákɛ nɔkwɛmɔnɔ lɛ, Yesu kɛɛ Kristofoi ni yɔɔ Laodikea lɛ akɛ amɛlakaa amɛhe akɛ amɛji niiatsɛmɛi, yɛ be mli ni yɛ anɔkwale mli lɛ mumɔŋ “ohiafo kɛ shwilafo kɛ heyayaiatsɛ” ji amɛ—amɛnii yɛ mɔbɔ diɛŋtsɛ. (Kpojiemɔ 3:17) Amɛhe ni amɛlaka nɛɛ ha amɛyaje oshara kpele mli.\n4 Ekolɛ okai akɛ kaselɔ Yakobo bɔ kɔkɔ akɛ: “Shi kɛ́ efeɔ nyɛteŋ mɔ ko akɛ Nyɔŋmɔ jálɔ ji lɛ ni ewooo elilɛi manyoflɛ shi moŋ eshishiuɔ etsui lɛ, nɛkɛ gbɔmɔ nɛɛ jamɔ lɛ yaka ni.” (Yakobo 1:26) Kɛ́ efeɔ wɔ akɛ wɔbaanyɛ wɔkɛ wɔlilɛi lɛ atsu nii yɛ gbɛ gbonyo nɔ, ní fɛɛ sɛɛ lɛ Yehowa akpɛlɛ wɔjamɔ lɛ nɔ lɛ, no lɛ wɔmiilaka wɔhe. Kɛ́ wɔfee nakai lɛ, jamɔ ni wɔkɛhaa Yehowa lɛ baafee yaka, sɛɛnamɔ kome folo po baŋ he. Mɛni baanyɛ aye abua wɔ koni wɔtsi wɔhe kɛjɛ su gbonyo nɛɛ he?\n5 Yakobo kɛ Nyɔŋmɔ wiemɔ lɛ mli anɔkwale lɛ to ashwishwɛ he yɛ kukuji ni tsɔ nakai ŋmalɛ lɛ hiɛ lɛ amli. Ewo wɔ hewalɛ ní wɔpɛi Nyɔŋmɔ mla ni eye emuu lɛ mli koni wɔfee tsakemɔi ni he hiaa lɛ. (Kanemɔ Yakobo 1:23-25) Biblia lɛ baanyɛ aha wɔna mɛi ni wɔji diɛŋtsɛ koni wɔna hei ni ehe baahia ni wɔfee tsakemɔi yɛ lɛ. (Yeremia Yaafo 3:40; Hagai 1:5) Wɔbaanyɛ wɔsɔle wɔbi Yehowa koni etao wɔmli, koni eha wɔna wɔfatɔi ni yɔɔ hiɛdɔɔ lɛ koni wɔtsu he nii. (Lala 139:23, 24) Esa akɛ wɔbu anɔkwa ni ayeee lɛ taakɛ wɔŋwɛi Tsɛ lɛ buɔ lɛ lɛ, ejaakɛ bei pii lɛ wɔnifeemɔi komɛi tsɔɔ akɛ wɔyeee anɔkwa shi wɔnaaa lɛ nakai. Abɛi 3:32 lɛ kɛɔ akɛ: “Yehowa miihi kutumpɔfo; shi mɛi ni ja ekɛbɔɔ.” Yehowa baanyɛ eye ebua wɔ koni wɔnu nii ahe tamɔ lɛ, ni wɔna wɔhe taakɛ enaa wɔ lɛ. Ha ehi ojwɛŋmɔ mli akɛ Paulo kɛɛ akɛ: ‘Wɔmiitao akɛ wɔye anɔkwa yɛ nii fɛɛ mli.’ Eyɛ mli akɛ wɔnyɛŋ wɔye emuu bianɛ moŋ, shi wɔmiisumɔ ni wɔye anɔkwa.\nYE ANƆKWA YƐ OWEKU LƐ MLI\nAnɔkwayeli haŋ wɔtee kɛfee nɔ ko fɔŋ\n6. Mɛni hewɔ ehe hiaa ni gbalashihilɛ mli hefatalɔi kɛ amɛhe awie anɔkwale lɛ, ni mɛɛ osharai enɛ feemɔ baaha amɛkwa?\n6 Esa akɛ anɔkwayeli afee nɔ titri ni kadiɔ Kristofoi aweku. No hewɔ lɛ, esa akɛ wumɛi kɛ ŋamɛi kɛ amɛhe awie anɔkwale ni amɛkɛ nɔ ko akɛtee amɛhe. Esaaa akɛ Kristofoi ni ebote gbalashihilɛ mli lɛ kɛ amɛhe woɔ nifeemɔi ni he tseee ni yeɔ awui, tamɔ bɔlɛnamɔ henumɔi ni amɛaaná amɛha mɔ ko ni jeee amɛhefatalɔ, naanyobɔɔ fɔŋ ni akɛ mɛi bɔɔ yɛ teemɔŋ yɛ Internet lɛ nɔ, loo bɔlɛnamɔ he mfoniri akwɛmɔ mli. Gbalashihilɛ mli hefatalɔi komɛi ni ji Kristofoi lɛ kɛ amɛhe ewo jeŋba shara ni tamɔ nɛkɛ mli ni amɛkɛtee amɛhefatalɔi ni yeee fɔ lɛ. Enɛ feemɔ etsɔɔɔ anɔkwayeli. Kadimɔ Maŋtsɛ David ni ye anɔkwa lɛ wiemɔi lɛ, ekɛɛ akɛ: “Mikɛ yakayaka gbɔmɛi trako shi, ni mikɛ osatofoi hu ebɔko.” (Lala 26:4) Kɛ́ obote gbalashihilɛ mli lɛ, okɛ ohe akawo jeŋba ko ni ekolɛ ebaaha okɛ onifeemɔi atee ohefatalɔ lɛ mli kɔkɔɔkɔ!\n7, 8. Mɛɛ Biblia mli nɔkwɛmɔnii baanyɛ aye abua gbekɛbii ní amɛyɔse sɛɛnamɔ ni yɔɔ anɔkwayeli he?\n7 Kɛ́ fɔlɔi miitsɔɔ amɛbii lɛ sɛɛnamɔ ni yɔɔ anɔkwayeli he lɛ, nilee yɛ mli akɛ amɛkɛ Biblia mli nɔkwɛmɔnii aaatsu nii. Saji ni amɛbaanyɛ amɛkɛtsu nii kɛ́ amɛmiiwie mɛi ni yeee anɔkwa lɛ ahe lɛ ekomɛi ji, Akan ní ju ni eka akɛ ekɛaatee lɛ; Gehazi ní male koni ená jwetrii lɛ; kɛ Yuda ní ju ni emale kɛtsɔɔ Yesu sɛɛ gbɛ lɛ.—Yoshua 6:17-19; 7:11-25; 2 Maŋtsɛmɛi 5:14-16, 20-27; Mateo 26:14, 15; Yohane 12:6.\n8 Saji ni amɛbaanyɛ amɛkɛtsu nii kɛ́ amɛmiiwie mɛi ni ye anɔkwa lɛ ahe lɛ ekomɛi ji, Yakob ni wo ebihii lɛ hewalɛ koni amɛkɛ shika ni amɛna yɛ amɛfɔlɔtɔi lɛ amli lɛ aku sɛɛ aya, akɛni enu he akɛ ekolɛ jeee gbɛ aje akɛwo mli lɛ; Yefta kɛ ebiyoo ni kɛ ehe shã afɔle, koni etsɛ kɛtsu shi ni ewo lɛ he nii lɛ; kɛ Yesu ni kɛ ekãa jie ehe kpo etsɔɔ asafo ko ni feɔ basabasa, ni ekɛwo gbalɛ obɔ ni ekɛbu enanemɛi ahe lɛ. (1 Mose 43:12; Kojolɔi 11:30-40; Yohane 18:3-11) Ekolɛ nɔkwɛmɔnii fioo nɛɛ baaha fɔlɔi ana akɛ saji ni he hiaa ni baanyɛ aye abua amɛ ni amɛtsɔse amɛbii lɛ koni amɛsumɔ anɔkwayeli ni amɛna akɛ sɛɛnamɔ yɛ he akɛ amɛaaye anɔkwa lɛ yɛ Nyɔŋmɔ Wiemɔ lɛ mli.\n9. Kɛ́ fɔlɔi miitao ni amɛfee anɔkwayeli he nɔkwɛmɔnɔ amɛha amɛbii lɛ, mɛni esa akɛ amɛkwa, ni mɛni hewɔ nɔkwɛmɔnɔ ni tamɔ nɛkɛ ni amɛaafee lɛ he hiaa lɛ?\n9 Ehe miihia waa ni fɔlɔi afee nɔkwɛmɔnɔ kpakpa kɛ́ amɛnitsɔɔmɔ yɛ sane nɛɛ he lɛ baaye omanye lɛ. Bɔfo Paulo kɛɛ akɛ: “Agbɛnɛ bo ni otsɔɔ mɛi krokomɛi anii lɛ, otsɔɔɔ bo diɛŋtsɛ ohe; oshiɛɔ akɛ akaju, shi ojuɔ.” (Romabii 2:21) Fɔlɔi komɛi haa amɛbii lɛ ayiŋ futuɔ amɛ, ejaakɛ amɛtsɔɔ amɛbii lɛ akɛ esa akɛ amɛye anɔkwa, shi amɛ diɛŋtsɛ lɛ amɛyeee anɔkwa. Ekolɛ kɛ́ amɛju nibii bibii yɛ amɛnitsumɔhe loo amɛmale lɛ, amɛjieɔ amɛnaa akɛ “Oo, amɛle akɛ mɛi baakɔ eko” loo “Kɛ́ efi lɛ akɛbalaa he, naagba ko bɛ he.” Yɛ anɔkwale mli lɛ, juu fɛɛ juu lɛ juu ni, ekɔɔɔ he eko nɔ ni aju lɛ jara, ni amale fɛɛ amale lɛ amale ni, ekɔɔɔ he eko sane he ni ekɔɔ kɛ bɔ ni ejeee hiɛdɔɔ sane ha lɛ. * (Kanemɔ Luka 16:10) Gbekɛbii ahe yɛ oya kɛ osatofeemɔ yɔsemɔ, ni ebaanyɛ eye amɛ awui waa. (Efesobii 6:4) Shi kɛ́ amɛtsɔ amɛfɔlɔi lɛ anifeemɔi anɔ amɛkase anɔkwayeli lɛ, ekolɛ ewaŋ kwraa kɛhaŋ amɛ akɛ amɛaawo Yehowa hiɛ nyam yɛ jeŋ ni ayeee anɔkwa yɛ mli nɛɛ mli.—Abɛi 22:6.\nYE ANƆKWA YƐ ASAFO LƐ MLI\n10. Eyɛ mli akɛ esa akɛ Kristofoi kɛ amɛhe awie anɔkwale moŋ, shi mɛni esa akɛ wɔkwɛ wɔhe nɔ jogbaŋŋ yɛ he?\n10 Nyɛmimɛi Kristofoi ni wɔkɛbɔɔ lɛ haa wɔnáa hegbɛi babaoo kɛkaseɔ anɔkwayeli. Taakɛ wɔkase yɛ Yitso 12 lɛ, ehe miihia ni wɔkwɛ bɔ ni wɔkɛ nikeenii ni ji wiemɔ lɛ tsuɔ nii wɔhaa lɛ jogbaŋŋ, titri lɛ yɛ wɔmumɔŋ nyɛmimɛi hii kɛ yei lɛ ateŋ. Ewaaa akɛ sanegbaa folo kɛkɛ aaatsɔ oshekuyeli loo heguɔgbee po! Kɛ́ wɔnu sane ko ni wɔleee anɔkwale ni yɔɔ mli ní wɔyatã wɔha mɛi krokomɛi lɛ, ekolɛ no baaha wɔgbɛ amale wɔshwã, no hewɔ lɛ ehe miihia ni wɔmɔ wɔnaabu mli. (Abɛi 10:19) Yɛ gbɛ kroko nɔ lɛ, ekolɛ wɔle akɛ sane lɛ ji anɔkwale, shi no etsɔɔɔ akɛ nilee yɛ mli akɛ wɔɔkɛɛ mɛi krokomɛi. Ákɛ nɔkwɛmɔnɔ lɛ, ekolɛ sane lɛ kɔɔɔ wɔhe, loo ekolɛ ebafeŋ nɔ ni hi akɛ wɔɔwie he wɔtsɔɔ mɛi krokomɛi. (1 Tesalonikabii 4:11) Mɛi komɛi wieɔ kpookpoo ni amɛkɛɔ akɛ no tsɔɔ akɛ amɛwieɔ anɔkwale, shi esa akɛ wɔwiemɔi ahe aba nyam ni ŋoo ahi mli daa.—Kanemɔ Kolosebii 4:6.\n11, 12. (a) Mɛɛ gbɛ̀i anɔ mɛi komɛi ni efee eshai ni yɔɔ hiɛdɔɔ lɛ haa amɛsane lɛ mli woɔ wu? (b) Mɛni ji Satan amalei komɛi ni kɔɔ eshai ni yɔɔ hiɛdɔɔ he, ni mɛɛ gbɛ nɔ wɔɔtsɔ wɔkwa enɛɛmɛi? (d) Te wɔɔfee tɛŋŋ wɔkɛ Yehowa asafo lɛ awie anɔkwale lɛ?\n11 Ehe miihia waa akɛ wɔkɛ mɛi ni nyiɛɔ hiɛ yɛ asafo lɛ mli lɛ aaawie anɔkwale. Mɛi komɛi ni efee eshai ni yɔɔ hiɛdɔɔ lɛ tsimɔɔ eshai lɛ anɔ ni amɛmaleɔ kɛ́ asafoŋ onukpai lɛ bi amɛ sane yɛ he, ni no haa amɛyaa nɔ amɛfeɔ eshai babaoo. Mɛi ni tamɔ nɛkɛ lɛ hiɛɔ hiɛ enyɔ, amɛfeɔ amɛnii tamɔ nɔ ni amɛmiisɔmɔ Yehowa ni nakai beaŋ nɔŋŋ lɛ amɛkɛ amɛhe miiwo eshai ni yɔɔ hiɛdɔɔ mli. Enɛ haa mɔ lɛ shihilɛ gbɛ fɛɛ bafeɔ osato. (Lala 12:3) Mɛi komɛi hu gbaa onukpai lɛ sane lɛ mli anɔkwalei lɛ ekomɛi, shi amɛtsimɔɔ nɔ ni he hiaa waa lɛ anɔ. (Bɔfoi lɛ Asaji 5:1-11) Anɔkwale ni awieee nɛɛ jɛ amalei ni Satan gbɛɔ eshwãa ni mɛi heɔ yeɔ lɛ.—Kwɛmɔ akrabatsa ni ji “ Satan Amalei ni Kɔɔ Eshai ni Yɔɔ Hiɛdɔɔ He,” lɛ.\nSATAN AMALEI NI KƆƆ ESHAI NI YƆƆ HIƐDƆƆ HE\nSatan miisumɔ ni wɔhe amalei komɛi ni yeɔ awui ni kɔɔ eshai ni yɔɔ hiɛdɔɔ he lɛ wɔye. Miishɛɛ sane ji akɛ, Kristofoi le Abonsam “ŋaatsɔi” lɛ fɛɛ. (Efesobii 6:11) Ha wɔsusu amalei nɛɛ ateŋ etɛ he.\n“Abaanyɛ atsimɔ eshai anɔ.” Anɔkwa sane lɛ ji akɛ, Yehowa naa nɔ fɛɛ nɔ ni wɔfeɔ lɛ. “Nibii fɛɛ yɛ faŋŋ ni agbele nɔ yɛ lɛ mɔ ni wɔkɛyɔɔ sane lɛ hiŋmɛiiaŋ.” (Hebribii 4:13) Akɛni Yehowa le nɔ fɛɛ nɔ, ni wɔbaabu akɔntaa wɔha lɛ hewɔ lɛ, ani esa akɛ wɔkɛ eshai ni yɔɔ hiɛdɔɔ lɛ atee etsuji ni ji adesai lɛ koni wɔkɛye fɔ babaoo?—Kwɛmɔ 2 Samuel 12:12 lɛ hu.\n“Kaakɛɛ onukpai lɛ nɔ ko nɔ ko, ejaakɛ anyɛŋ akɛhe afɔ amɛnɔ.” Maŋtsɛ Ahab yiwalɔ lɛ tsɛ Elia akɛ: “Mihenyɛlɔ.” (1 Maŋtsɛmɛi 21:20) Ákɛ Yehowa gbalɔ ni yɔɔ Israel lɛ, kulɛ Elia baanyɛ eye ebua Ahab ni ená eshaifaa. Yesu kɛ onukpai lɛ eha akɛ ‘hii ni ji nikeenii’ yɛ Kristofoi asafo lɛ mli. (Efesobii 4:8) Eyɛ mli akɛ onukpai lɛ yeee emuu moŋ, shi ‘amɛbuɔ wɔsusumai lɛ ahe,’ ni tsɔɔ akɛ amɛmiisumɔ ni wekukpãa kpakpa akã wɔkɛ Yehowa teŋ. (Hebribii 13:17) Amɛjeee wɔhenyɛlɔi; Yehowa tsɔɔ amɛnɔ eyeɔ ebuaa wɔ.\n“Kɛ́ oye obua onaanyo ko ni etsimɔ eshai ni efee lɛ anɔ lɛ no tsɔɔ akɛ obu ehe.” Anɔkwa sane lɛ ji akɛ, kɛ́ oye obua mɔ ko ní efee esha ni etsimɔ eshai ni efee lɛ nɔ lɛ, oye lɛ awui waa. Kɛ́ mɔ ko fee esha ni yɔɔ hiɛdɔɔ lɛ, no tsɔɔ akɛ ehe miiye yɛ mumɔŋ; eshai ni atsimɔ nɔ lɛ tamɔ hela ni yeɔ awui ni akɛtee datrɛfonyo ni baanyɛ atsu he nii lɛ. (Yakobo 5:14, 15) Ekolɛ mɔ ni efee esha lɛ baashe gbeyei akɛ abaagbala etoi; shi toigbalamɔ ji gbɛ̀i ni Yehowa tsɔɔ nɔ ejieɔ esuɔmɔ kpo lɛ ateŋ ekome, ni ebaanyɛ ehere mɔ ni efee esha lɛ yiwala po. (Abɛi 3:12; 4:13) Kɛfata he lɛ, mɔ ni yaa nɔ efeɔ esha lɛ kɛ mɛi krokomɛi ni yɔɔ asafo lɛ mli lɛ baawo oshara kpele mli. Ani obaasumɔ ni su gbonyo ni ha efee esha lɛ agbɛ ashwã? (3 Mose 5:1; 1 Timoteo 5:22) No hewɔ lɛ bɔ fɛɛ bɔ ni ji lɛ, ha mɔ ni efee esha lɛ awó asafo onukpai lɛ atoi nɔ.\n12 Ehe miihia hu ni wɔwie anɔkwale kɛ́ wɔmiiha saji ni Yehowa asafo lɛ biɔ wɔ lɛ ahetoo yɛ woji anɔ lɛ. Ákɛ nɔkwɛmɔnɔ lɛ, kɛ́ wɔmiibu wɔshiɛmɔ nitsumɔ lɛ he akɔntaa lɛ, wɔkwɛɔ jogbaŋŋ koni wɔkaŋma nɔ ko ni bɛ mli. Nakai nɔŋŋ kɛ́ wɔmiiŋmala woji anɔ nii kɛha sɔɔmɔ hegbɛi komɛi lɛ, esaaa akɛ wɔkɛ bɔ ni wɔgbɔmɔtso hewalɛnamɔ yɔɔ loo wɔshihilɛ mli saji krokomɛi lɛ teɔ.—Kanemɔ Abɛi 6:16-19.\n13. Kɛ́ wɔkɛ nanemɛi Kristofoi tsuɔ nii lɛ, mɛɛ gbɛ nɔ wɔbaanyɛ wɔtsɔ wɔya nɔ wɔye amɛ anɔkwa?\n13 Anɔkwa ni wɔyeɔ nanemɛi Kristofoi lɛ hu kɔɔ nitsumɔ mli saji ahe. Bei komɛi lɛ, ekolɛ Kristofoi hii kɛ yei baatsu nii yɛ he kome. Esa akɛ amɛkwɛ jogbaŋŋ ni amɛkagba nitsumɔ nɛɛ mli saji yɛ Maŋtsɛyeli Asa lɛ nɔ loo shiɛmɔ nitsumɔ lɛ mli. Ekolɛ amɛteŋ mɔ kome ji nitsumɔtsɛ lɛ, ni mɔ kroko lɛ ji enitsulɔ. Kɛ́ wɔhe nyɛminuu loo nyɛmiyoo ko wɔwo wɔnitsumɔ mli lɛ, esa akɛ wɔkwɛ jogbaŋŋ ni wɔye lɛ anɔkwa, kɛtsɔ shika ni wɔkɛɛ wɔkɛbaawo lɛ nyɔmɔ lɛ ni wɔkɛaaha lɛ yɛ be naa, kɛ nibii krokomɛi ni wɔkɛɛ wɔbaafee wɔha lɛ loo mla biɔ ni wɔfee wɔha lɛ lɛ ni wɔɔfee lɛ nɔ. (1 Timoteo 5:18; Yakobo 5:1-4) Yɛ nakai gbɛ nɔ nɔŋŋ lɛ, kɛ́ nyɛminuu loo nyɛmiyoo ko he wɔ ewo enitsumɔ mli lɛ, esa akɛ wɔkɛ be ni esa akɛ wɔkɛtsu nii lɛ fɛɛ atsu nii. (2 Tesalonikabii 3:10) Esaaa akɛ wɔkpaa gbɛ akɛ jamɔ kome mli ni wɔkɛ nitsumɔtsɛ lɛ yɔɔ hewɔ lɛ ekɛ wɔ baaye yɛ gbɛ krɛdɛɛ nɔ, oookɛɛ nɔ ni sɔ̃ kã enɔ akɛ eha wɔ be ni wɔkɛyajɔɔ wɔhe, loo juromɔ nii krokomɛi ni nitsulɔi krokomɛi lɛ anine shɛɛɛ nɔ.—Efesobii 6:5-8.\n14. Kɛ́ Kristofoi miifee ekome kɛtsu nii lɛ, mɛni esa akɛ amɛkɛ nilee afee, ni mɛni hewɔ?\n14 Ni kɛ́ Kristofoi fee ekome kɛtsu nii loo amɛteŋ mɔ kome kɛ shika fa koni akɛtsu nii lɛ hu? Biblia lɛ kɛ shishitoo mla ko ni sa haa: Nyɛŋmalaa nɔ fɛɛ nɔ nyɛshwiea shi! Ákɛ nɔkwɛmɔnɔ lɛ, beni Yeremia he shikpɔŋ ko lɛ, efee woji yɛ he, eha mɛi ye he odase, ni ekɛto shweshweeshwe kɛha wɔsɛɛ sane ko hewɔ. (Yeremia 32:9-12; kwɛmɔ 1 Mose 23:16-20 lɛ hu.) Kɛ́ nyɛmimɛi miifee ekome kɛtsu nii lɛ, nitsumɔ lɛ he saji fɛɛ ni amɛaaŋmala jogbaŋŋ ni akɛ waonaa gbɛi awo shishi, ní mɛi aye he odase lɛ etsɔɔɔ akɛ amɛheee amɛhe amɛyeee. Yɛ no najiaŋ lɛ eyeɔ ebuaa koni nii ashishi ni ayanuuu, nijiaŋwujee, kɛ naataamɔi ni kɛ mligbalamɔ baa po akaba. Esa akɛ Kristofoi fɛɛ ni feɔ ekome kɛtsuɔ nii lɛ aha ehi amɛjwɛŋmɔ mli akɛ nitsumɔ ko bɛ ni he yɛ sɛɛnamɔ fe ekomefeemɔ kɛ toiŋjɔlɛ ni yɔɔ asafo lɛ mli lɛ. *—1 Korintobii 6:1-8.\nYE ANƆKWA YƐ OKƐ JE LƐ SHARAMƆ MLI\n15. Te Yehowa buɔ nitsumɔ mli ojotswai ehaa tɛŋŋ, ni te Kristofoi feɔ amɛnii yɛ nifeemɔi ni ehe shi waa nɛɛ ahe amɛhaa tɛŋŋ?\n15 Jeee asafo lɛ mli pɛ esa akɛ Kristofoi aye anɔkwa yɛ. Paulo kɛɛ akɛ: ‘Wɔmiitao akɛ wɔye anɔkwa yɛ nii fɛɛ mli.’ (Hebribii 13:18) Wɔ-Bɔlɔ lɛ miisumɔ ni wɔye anɔkwa yɛ wɔheloonaa nitsumɔi amli. Awie shishiumɔ ŋsɛnii ahe shii ejwɛ yɛ Abɛi awolo lɛ pɛ mli. (Abɛi 11:1; 16:11; 20:10, 23) Yɛ blema lɛ, akɛ ŋsɛni kɛ ŋsɛni tɛ tsuɔ nii yɛ guɔyeli mli, akɛŋmɛɔ nibii ni aheɔ, kɛ shika ni akɛwoɔ he nyɔmɔ lɛ akwɛɔ. Guɔyelɔi ni yeee anɔkwa lɛ kɛ ŋsɛni tɛi enyɔ kɛ ŋsɛni ni ejaaa tsuɔ nii kɛtswaa amɛnihelɔi lɛ ojo. * Yehowa nyɛ̃ɔ nifeemɔi ni tamɔ nɛkɛ! Kɛ́ wɔmiisumɔ ni wɔhi esuɔmɔ lɛ mli lɛ, esa akɛ wɔkwa nitsumɔ mli ojotswai fɛɛ.\n16, 17. Mɛɛ nifeemɔi ni etsɔɔɔ anɔkwayeli eyi je lɛŋ obɔ ŋmɛnɛ, ni mɛni anɔkwa Kristofoi etswa amɛfai shi akɛ amɛbaafee?\n16 Akɛni Satan ji je lɛ nɔyelɔ hewɔ lɛ, efeee wɔ naakpɛɛ akɛ anɔkwa ni ayeee lɛ eyi je lɛŋ obɔ. Ekolɛ wɔkɛ anɔkwayeli he kaa baakpe be fɛɛ be. Bei pii lɛ, kɛ́ mɛi miitao nitsumɔ lɛ amɛŋmalaa amɛhe saji ni bɛ mli loo amɛwoɔ saji nɛɛ ahe, ni amɛŋmalaa akɛ amɛyɛ hesai komɛi, ni amɛkɛ afii komɛi etsu nii, be mli ni ebɛ mli nakai. Kɛ́ mɛi miiŋmala woji anɔ nii kɛha gbɛfaa, toowoo, inshuɔrans kɛ nibii krokomɛi ni tamɔ enɛɛmɛi lɛ, bei pii lɛ amɛŋmalaa saji ni bɛ mli koni amɛnine ashɛ nɔ ni amɛtao lɛ nɔ. Skulbii babaoo sueɔ be mli ni aafee skul kaa, loo kɛ́ amɛtsɔɔlɔi lɛ fã amɛ akɛ amɛŋmala saji loo amaniɛbɔɔ ko kɛba skul lɛ amɛyaa Internet lɛ nɔ amɛyakwɛɔ mɔ ko sane ni eŋma yɛ nɔ lɛ ni amɛkɛbahaa amɛtsɔɔlɔi lɛ akɛ amɛ amɛŋma. Agbɛnɛ hu, bei pii lɛ mɛi haa nitsumɔ mli onukpai ni sumɔɔ juu-kɛ-fɔ̃ lɛ nyɔɔŋnii koni amɛnine ashɛ nɔ ni amɛtao lɛ nɔ. Nifeemɔi nɛɛ efeee wɔ naakpɛɛ ejaakɛ wɔyɛ je ni mɛi babaoo ji ‘hesuɔlɔi, shika suɔlɔi, mɛi ni sumɔɔɔ ekpakpa’ mli.—2 Timoteo 3:1-5.\n17 Anɔkwa Kristofoi etswa amɛfai shi akɛ amɛkɛ amɛhe woŋ nifeemɔi nɛɛ ateŋ eko mli. Nɔ ni haa ewaa kɛhaa mɛi akɛ amɛaaye anɔkwa lɛ ji akɛ, etamɔ nɔ ni nibii hiɔ haa mɛi ni yeee anɔkwa lɛ ni amɛyeɔ omanye yɛ je ni wɔyɔɔ mli ŋmɛnɛ lɛ mli. (Lala 73:1-8) Yɛ nakai beaŋ nɔŋŋ lɛ, ekolɛ Kristofoi kɛ shika he naagbai baakpe, yɛ anɔkwa ni amɛsumɔɔ ni amɛye yɛ ‘nii fɛɛ mli’ lɛ hewɔ. Ani sɛɛnamɔ yɛ he akɛ amɛkɔ gbɛ ni tamɔ nakai? Hɛɛ! Mɛni hewɔ? Mɛɛ jɔɔmɔi anɔkwayeli haa anáa?\nJƆƆMƆI NÍ ANƆKWAYELI HAA ANÁA\n18. Mɛni hewɔ sɛɛnamɔ yɔɔ he waa akɛ aaafee gbɛi akɛ mɔ ni yeɔ anɔkwa lɛ?\n18 Gbɛi ni mɔ ko aaafee akɛ anɔkwayelɔ kɛ mɔ ni anyɛɔ amuɔ afɔɔ enɔ lɛ nɔ bɛ kwraa. (Kwɛmɔ akrabatsa ni yitso ji “ Ani Miyeɔ Anɔkwa Be Fɛɛ Be?” lɛ.) Miishɛɛ sane ji akɛ mɔ fɛɛ mɔ baanyɛ afee gbɛi ni tamɔ nɛkɛ! Jeee ohesai, nii ni oyɔɔ, ohefɛo, he ni oná tsɔsemɔ yɛ, loo nibii komɛi ni baa yɛ heniianaa ni baaha onyɛ ofee gbɛi nɛɛ. Enɛ fɛɛ sɛɛ lɛ, mɛi babaoo nyɛɛɛ afee gbɛi kpakpa ni ji jwetri nɛɛ. Efɔɔɔ kaa. (Mika 7:2) Ekolɛ mɛi komɛi baaye ohe fɛo yɛ anɔkwa ni oyeɔ lɛ hewɔ, shi mɛi krokomɛi ahiɛ baasɔ̃ onɔkwayeli lɛ, ni no baaha amɛmu amɛfɔ onɔ ni amɛbu bo. Yehowa Odasefoi babaoo ena akɛ anɔkwa ni amɛyeɔ lɛ haa amɛnáa amɛdaaŋ ŋmaa daa. Ahe amɛ awo nitsumɔ ko mli akɛni nitsumɔtsɛmɛi lɛ miitao mɛi ni yeɔ anɔkwa lɛ hewɔ, loo be mli ni ashwieɔ amɛnanemɛi nitsulɔi ni yeee anɔkwa lɛ, ashwieee amɛ.\nANI MIYEƆ ANƆKWA BE FƐƐ BE?\nShishitoo mla: “Yehowa, namɔ aaato obuu lɛŋ? . . . Mɔ ni nyiɛɔ pɛpɛɛpɛ ni etsuɔ jalɛ nii, ni ejɛɔ etsui mli ewieɔ anɔkwale.”—Lala 15:1, 2.\nMɛni hewɔ anɔkwale ni mawie be fɛɛ be lɛ he hiaa lɛ?—Abɛi 6:16, 17.\nTe mafee tɛŋŋ ‘mashɛ́ amale mafɔ’ beni miŋmalaa woji anɔ nii, tamɔ skul kaa he woji, woji ni haa anaa too abɔ ni esa akɛ mawo, loo amralo lɛ woji ni ebiɔ ni aŋmala nɔ nii lɛ?—Efesobii 4:25; Yesaia 28:15; Mateo 22:17-21; Romabii 13:1-7.\nMɛɛ gbɛ nɔ miwiemɔ kɛ minifeemɔ kɔɔ anɔkwa ni miyeɔ akɛ nitsulɔ lɛ he?—Abɛi 11:1; Efesobii 4:28; Kolosebii 3:9, 10.\nKɛ́ miná shika suɔmɔ lɛ, mɛɛ gbɛ nɔ ebaanyɛ eha mɔdɛŋ ni mibɔɔ akɛ maye anɔkwa lɛ aba shi?—Lala 37:21; 1 Timoteo 6:9, 10.\n19. Mɛɛ gbɛ nɔ anɔkwayeli baanyɛ asa wɔhenilee kɛ wekukpãa ni kã wɔkɛ Yehowa teŋ lɛ he?\n19 Kɛ́ ebalɛ nakai yɛ ogbɛfaŋ loo ebako lɛ nakai po lɛ, obaana akɛ anɔkwayeli haa anáa jɔɔmɔi krokomɛi ni he hiaa waa. Obaaná henilee kpakpa. Paulo ŋma akɛ: “Wɔhiɛ kã nɔ akɛ wɔyɛ henilee kpakpa.” (Hebribii 13:18) Kɛfata he lɛ, wɔŋwɛi Tsɛ ni yɔɔ suɔmɔ lɛ naa gbɛi kpakpa ni ofeɔ lɛ, ni esumɔɔ mɛi ni yeɔ anɔkwa. (Kanemɔ Lala 15:1, 2; Abɛi 22:1) Hɛɛ, anɔkwayeli baaha oya nɔ ohi Nyɔŋmɔ suɔmɔ lɛ mli, ni nɔ ko nɔ ko bɛ ni he yɛ sɛɛnamɔ fe enɛ. Nyɛhaa wɔsusua sane ko ni kɛ anɔkwayeli yɔɔ tsakpãa, ni ji bɔ ni Yehowa buɔ nitsumɔ ehaa lɛ he.\n^ kk. 9 Yɛ asafo lɛ mli lɛ, kɛ́ mɔ ko je gbɛ egbe mɔ ko he guɔ—ni ekã shi faŋŋ akɛ efee ni ekɛye mɔ lɛ awui lɛ—onukpai lɛ baanyɛ aye esane.\n^ kk. 14 Kɛ́ ootao nɔ ni esa akɛ ofee kɛ́ naagbai te shi yɛ nyɛnitsumɔ lɛ mli lɛ, kwɛmɔ Saji Krokomɛi ni Fata He, ni yitso ji “Bɔ ni Aaafee Asaa Bei ni Jɛɔ Nitsumɔ Mli Saji Amli Baa” lɛ.\n^ kk. 15 Amɛkɛ ŋsɛni tɛ lɛ ekome tsuɔ nii kɛheɔ nii, ni amɛkɛ ekome hu hɔɔ nii, ni amɛkɛtswaa mɛi ojo yɛ fɛɛ mli. Ekolɛ amɛkɛ ŋsɛni ni nine kome kɛ fe ekome loo enine kome tsii fe ekroko lɛ baatsu nii kɛtswa mɛi ni amɛkɛyeɔ jara lɛ ojo.


Husu Yɛ Jeŋ Shikpamɔ He\nBuu-Mɔɔ | June 2015\nKANEMƆ YƐ Acholi Afrikaans Albania Amharic Arabic Armenia Armenia (West) Aukan Aymara Batak (Toba) Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Chiyao Chokwe Cibemba Croatia Czech Denmark Dutch Efik Estonia Ewe Finland French Ga Garifuna Georgia Germany Greenland Guarani Haitian Creole Hebri Hela Hiligaynon Hmong (White) Hungary Iban Iceland Igbo Iloko Indonesia Italia Japan Kamba Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korea Krio Lhukonzo Lingala Lithuania Luganda Luo Luvale Macedonia Malagasy Mam Mambwe-Lungu Maya Mazatec (Huautla) Mizo Mongolia Moore Myanmar Nahuatl (Central) Nahuatl (Huasteca) Ndebele (Zimbabwe) Ngabere Norway Nyaneka Nzema Ossetia Otetela Papiamento (Aruba) Papiamento (Curaçao) Persia Poland Portuguese (Brazil) Quechua (Bolivia) Quichua (Imbabura) Romania Runyankore Russia Samoa Sango Saramacca Sepedi Serbia (Roma) Serbian (Cyrillic) Sesotho (Lesotho) Setswana Shona Sidama Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tatar Thailand Tigrinya Tlapanec Tojolabal Tok Pisin Totonac Tshiluba Tsonga Turkey Tuvalu Twi Tzotzil Ukrain Umbundu Vietnam Wayuunaiki Xhosa Yoruba Zande Zapotec (Isthmus) Zulu\nSANEYITSO LƐ MLITSƆƆMƆ | ANI JEŊ SHIKPAMƆ HI FE BIBLIA LƐ?\nYɛ wɔbei nɛɛ amli lɛ, aakala woji babaoo ni gbalaa susumɔ ni mɛi ni atsɛɔ amɛ new atheists lɛ hiɛ lɛ mli waa. Woji nɛɛ egbala mɛi pii ajwɛŋmɔ, ni amɛtée naataamɔi kɛ ŋwanejei babaoo shi. Woloŋlelɔ kpanaa ko ni kaseɔ fãji ahe nii ni atsɛɔ lɛ David Eagleman lɛ ŋma akɛ: “Mɛi komɛi ni kaneɔ woji nɛɛ . . . náa susumɔ lɛ akɛ jeŋ shikpalɔi le nɔ fɛɛ nɔ.” Kɛkɛ ni ekɛfata he akɛ: “Shi jeŋ shikpalɔi ni hiɛ kã shi lɛ eŋmɔɔɔ amɛyiŋ kpɔ, shi amɛyaa nɔ amɛtaoɔ nibii hei ni hãa mɔ naa kpɛɔ ehe.”\nKɛjɛ blema tɔ̃ɔ lɛ, jeŋ shikpalɔi ni he esa waa lɛ ebɔ mɔdɛŋ amɛná hetoi amɛhã saji ni shishinumɔ wala ni kɔɔ adebɔɔ he lɛ. Shi amɛteŋ mɛi komɛi hu etɔ̃ tɔmɔi ni yɔɔ hiɛdɔɔ. Isaac Newton ji jeŋ shikpalɔ ko ni he gbɛ́i waa. Etsɔɔ bɔ ni graivity hewalɛ lɛ nyɛɔ ehiɛɔ shibɔlemɔ ŋulamii, ŋulamii, kɛ ŋulami kushai lɛ yɛ ŋwɛiniiaŋ. Lɛ ekɛ akɔntaabuu mli nikasemɔ ni atsɛɔ lɛ calculus lɛ ba, ni enɛ yeɔ ebuaa yɛ kɔmpiuta feemɔ, gbɛ ni afãa kɛyaa ŋwɛiniiaŋ, kɛ nuklea he nikasemɔ mli. Shi Newton kɛ ehe wo ŋulamiiaŋkwɛmɔ kɛ ashwaifeemɔ mli koni enyɛ ehã sumui kɛ dadei krokomɛi atsɔ shikatsuru.\nNɔ ni fe afii 1,500 dani Newton baaba shihilɛ mli lɛ, Hela ŋulamii ahe nikaselɔ ko ni atsɛɔ lɛ Ptolemy kɛ ehiŋmɛi folo kase nibii ni yɔɔ ŋwɛiniiaŋ lɛ ahe nii. Kɛ́ je na lɛ, ekwɛɔ bɔ ni shibɔlemɔ ŋulamii lɛ nyiɛɔ yɛ ŋwɛiniiaŋ lɛ, ni ehe esa waa kɛ map feemɔ. Shi ehé eye akɛ shikpɔŋ lɛ ji jeŋ muu lɛ fɛɛ teŋ. Jeŋ shikpalɔ ko ni kaseɔ ŋulamii ahe nii ni atsɛɔ lɛ Carl Sagan lɛ ŋma yɛ Ptolemy he akɛ: “Mɛi kɛ afii 1,500 sɔŋŋ hé wiemɔ ni ewie akɛ shikpɔŋ lɛ ji jeŋ muu lɛ teŋ lɛ amɛye, ni enɛ hãa wɔnaa akɛ, ekɔɔɔ he eko bɔ ni mɔ ko le nii waa ehã lɛ, ebaanyɛ etɔ̃ kwraa.”\nŊmɛnɛ lɛ, jeŋ shikpalɔi kɛ naagbai ni tamɔ nakai nɔŋŋ kpeɔ. Ani amɛbaanyɛ amɛnu nibii ni yaa nɔ yɛ jeŋ muu lɛ mli lɛ fɛɛ shishi be ko? Eyɛ mli akɛ jeŋ shikpalɔi efee nibii pii ni wɔná he sɛɛ waa, ni enɛ sa kadimɔ moŋ, shi esa akɛ wɔyɔse hu akɛ, jeee nɔ fɛɛ nɔ amɛbaanyɛ amɛle. Jeŋ shikpalɔ ko ni atsɛɔ lɛ Paul Davies lɛ wie akɛ: “Anyɛŋ anu nibii ni yaa nɔ yɛ je lɛ mli lɛ fɛɛ shishi jogbaŋŋ kɛmɔ shi kɔkɔɔkɔ.” Nakai wiemɔ lɛ kɛ anɔkwa wiemɔi nɛɛ kpãa gbee akɛ: Adesai nyɛŋ anu adebɔɔ nibii ni ebɔle wɔ lɛ fɛɛ shishi kɔkɔɔkɔ. No hewɔ lɛ, kɛ́ mɛi wie akɛ abaanyɛ atsɔ jeŋ shikpamɔ nɔ agbala nibii ni yaa nɔ yɛ je lɛ mli lɛ fɛɛ mli lɛ, nilee yɛ mli akɛ akɛ husu baawo he.\nEyɛ faŋŋ akɛ, Biblia lɛ tsuɔ wɔhiamɔ nii ahe nii yɛ gbɛ ni jeŋ shikpamɔ nyɛŋ afee nakai nɔ\nBiblia lɛ wie bɔ ni adebɔɔ yɔɔ naakpɛɛ hã lɛ he akɛ: “Naa, [Nyɔŋmɔ] gbɛi lɛ anaabunaabui kɛkɛ nɛ ni ehe ablɛbi fio kɛkɛ nɛ.” (Hiob 26:14) Nibii babaoo yɛ lolo ni adesai nyɛŋ anu shishi ni amɛna naa. Nɔ ni bɔfo Paulo wie aaafee afii 2,000 ni eho nɛ lɛ kã he eji anɔkwale akɛ: “Oo kwɛ bɔ ni nii ni Nyɔŋmɔ yɔɔ lɛ fa kɛteke nɔ, kɛ bɔ ni ehiɛshikamɔ kɛ nilee lɛ mli kwɔ hã! Ekojomɔi lɛ, anyɛɛɛ shishi ana, ni egbɛi lɛ hu, anyɛɛɛ sɛɛ mo aja!”—Romabii 11:33.\nGbɛtsɔɔmɔi ni Jeŋ Shikpalɔi Nyɛŋ Amɛkɛhã\nJeŋ shikpamɔ hãa wɔleɔ je ni ebɔle wɔ lɛ he nii, shi Biblia lɛ kɛ shishitoo mlai kɛ gbɛtsɔɔmɔi ni baahã toiŋjɔlɛ ahi wɔ kɛ mɛi krokomɛi ateŋ, kɛ shihilɛ gbɛ ni kɛ́ wɔkɔ lɛ ebaahã wɔná miishɛɛ lɛ hãa. Susumɔ nɔkwɛmɔnii ni nyiɛ sɛɛ nɛɛ lɛ ahe.\n“Kaagbe gbɔmɔ.”—2 Mose 20:13.\n“Mɔ fɛɛ mɔ ni nyɛɔ enyɛmi lɛ, gbɔmɔgbelɔ ji lɛ.”—1 Yohane 3:15.\nTaomɔ toiŋjɔlɛ ni obaayi\n“Wii ohe kɛje efɔŋ he, ni ofee ekpakpa. Taomɔ toiŋjɔlɛ ni onyiɛ no sɛɛ.”—Lala 34:14, Ga Biblia hee.\n“Jalɛ yibii lɛ, toiŋjɔlɛ mli aduɔ yɛ ahãa mɛi ni kpãtãa lɛ.”—Yakobo 3:18.\nKpoomɔ yiwalɛ nifeemɔ\n“Yehowa lɛ, jalɔ moŋ ekaa; shi mɔ fɔŋ kɛ mɔ ni sumɔɔ yiwalɛ lɛ, esusuma nyɛ̃ɔ amɛ.”—Lala 11:5.\n“Ohiɛ akakɔ̃ yiwalɔ ko nɔ, ni kaakɔ egbɛi lɛ amli ekoeko. Ejaakɛ Yehowa miihi kutumpɔfo.”—Abɛi 3:31, 32.\n“Bii, nyɛboa nyɛfɔlɔi atoi yɛ Nuŋtsɔ lɛ mli, ejaakɛ enɛ ja. ‘Wo otsɛ kɛ onyɛ’ ji klɛŋklɛŋ kitã ni hiɛ shiwoo akɛ: ‘Koni ahi ahã bo, ní otsɛ yɛ shikpɔŋ lɛ nɔ.’”—Efesobii 6:1-3.\nTsɔɔmɔ obii lɛ anii jogbaŋŋ\n“Nyɛkawoa nyɛbii amlifu, shi moŋ nyɛyaa nɔ nyɛkwɛa amɛ yɛ Yehowa tsɔsemɔ kɛ ewiemɔkɛtsɔɔmɔ lɛ mli.”—Efesobii 6:4.\n“Nyɛkawoa nyɛbii amli la, koni amɛtsui akakumɔ.”—Kolosebii 3:21.\nJiemɔ suɔmɔ kpo otsɔɔ ohefatalɔ, ni obu lɛ\n“Esa akɛ nyɛteŋ mɔ fɛɛ mɔ asumɔ eŋa tamɔ lɛ diɛŋtsɛ ehe; ni esa akɛ ŋa lɛ aná bulɛ ni mli kwɔ ehã ewu.”—Efesobii 5:33.\nAdebɔɔ nibii lɛ ahe buu\nBiblia lɛ wie mɛi ni fite nibii yɛ blema Israel lɛ he akɛ: “Abule shikpɔŋ lɛ . . . Enɔ bii lɛ tere sɔ̃.” (Yesaia 24:5, 6) Nyɔŋmɔ baagbala mɛi ni jeɔ gbɛ fiteɔ shikpɔŋ lɛ atoi. ‘Ebaafite mɛi ni fiteɔ shikpɔŋ lɛ.’ (Kpojiemɔ 11:18) Amɛyeŋ amɛhe kɔkɔɔkɔ.\nAni Adesai Baafite Shikpɔŋ lɛ Bɔ ni Ehiŋ Saamɔ?\nJeee shikpɔŋ lɛ ni abaafite lɛ pɛ ji nɔ ni Biblia lɛ gba fɔ̃ shi, shi egba nɔ ni baajɛ mli aba lɛ hu.\nKɛmaje Mɔ Ko Kɛmaje Mɔ Ko Husu Yɛ Jeŋ Shikpamɔ He\nSANEYITSO LƐ MLITSƆƆMƆ Bɔ ni Oná Jeŋ Shikpamɔ He Sɛɛ\nSANEYITSO LƐ MLITSƆƆMƆ Husu Yɛ Jeŋ Shikpamɔ He\nBɔ ni Ooofee Ogbɔ kɛ Miishɛɛ\nWALA SHIHILƐ HE SANE Gboshinii ko ni Ehi Shi Kɛyashi Yinɔ ni ji Kpawo Nɔ\nNamɔ Ji Antikristo Lɛ?\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ Ani Jeŋ Shikpamɔ Hi Fe Biblia Lɛ?\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ Ani Jeŋ Shikpamɔ Hi Fe Biblia Lɛ?\nKɛmaje Mɔ Ko Kɛmaje Mɔ Ko BUU-MƆƆ Ani Jeŋ Shikpamɔ Hi Fe Biblia Lɛ?\nAni Jeŋ Shikpamɔ Hi Fe Biblia Lɛ?\nBUU-MƆƆ Ani Jeŋ Shikpamɔ Hi Fe Biblia Lɛ?


Yaa nɔ Osɔmɔ Yehowa kɛ Miishɛɛ | Nikasemɔ\nYehowa Tsɛ Lɛ ‘Enaanyo’\nKasemɔ Yehowa Nanemɛi Lɛ\nYe Yehowa Anɔkwa\nKasemɔ Yehowa Tsuji Anɔkwafoi Lɛ\nWALA SHIHILƐ HE SANE Yehowa Ehã Miye Omanye yɛ Esɔɔmɔ lɛ Mli\nYaa nɔ Osɔmɔ Yehowa kɛ Miishɛɛ\nBuu-Mɔɔ—Nikasemɔ Nɔ | February 2016\nKANEMƆ YƐ Afrikaans Aukan Baoule Bassa (Cameroon) Bislama Blɔfo Boulou Cakchiquel (Western) Cambodia Chitonga Chokwe Chol Cibemba Cinyanja Dangme Drehu Efik Ewe Fon French Ga Garifuna Greenland Haitian Creole Hausa Iban Igbo Isoko Italia Kabiye Karen (S'gaw) Kazakh Kikaonde Kikongo Kimbundu Kisi Kisonge Kongo Krio Kwangali Kwanyama Lamba Laos Lingala Lunda Luvale Malta Mam Mambwe-Lungu Mauritia Creole Mazatec (Huautla) Mbunda Mende Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Ngangela Nyaneka Nzema Otetela Pidgin (Cameroon) Portugal Quechua (Ancash) Quechua (Ayacucho) Quechua (Cuzco) Quichua (Imbabura) Saramacca Sepedi Sesotho (Lesotho) Setswana Seychelles Creole Silozi Spania Swahili (Congo) Swati Tahiti Tiv Tlapanec Tojolabal Totonac Tshiluba Tsonga Twi Tzeltal Umbundu Urhobo Uruund Venda Wallis Wayuunaiki Welsh Xhosa Yoruba Zulu\nMƐƐ gbi ji gbi ni omii shɛ ohe fe fɛɛ yɛ shihilɛ mli? Yɛ mɛi komɛi agbɛfaŋ lɛ, no ji gbi ni amɛbote gbalashihilɛ mli, loo gbi ni amɛfɔ amɛkromɔ bi lɛ. Shi kɛ́ abaptisi bo lɛ, eeenyɛ efee akɛ, gbi ni abaptisi bo lɛ ji gbi ni he hiaa fe fɛɛ ni omii shɛ ohe fe fɛɛ yɛ shihilɛ mli. Nakai gbi lɛ, onyɛmimɛi Kristofoi lɛ amii shɛ amɛhe waa akɛ, ohã amɛna faŋŋ akɛ, osumɔɔ Nyɔŋmɔ kɛ otsui muu fɛɛ, osusuma muu fɛɛ, ojwɛŋmɔ muu fɛɛ, kɛ onyɛmɔ fɛɛ!—Marko 12:30.\nEkã shi faŋŋ akɛ, kɛjɛ nakai gbi lɛ nɔ kɛbaa nɛɛ, okɛ miishɛɛ miisɔmɔ Yehowa. Shi, shiɛlɔi komɛi amiishɛɛ etã. Te eba lɛ tɛŋŋ? Ni mɛɛ yiŋtoi ahewɔ esa akɛ wɔya nɔ wɔsɔmɔ Yehowa kɛ miishɛɛ lɛ?\nNƆ HEWƆ NI MƐI KOMƐI AMIISHƐƐ ETÃ\nMaŋtsɛyeli lɛ he sane lɛ hãa wɔmii shɛɔ wɔhe waa. Mɛni hewɔ? Ejaakɛ wɔle akɛ Yehowa baatsɔ Maŋtsɛyeli lɛ nɔ ejie efɔŋfeemɔ fɛɛ ni yaa nɔ yɛ jeŋ fɔŋ nɛɛ mli lɛ kɛya, ní ekɛ jeŋ hee lɛ aba. Zefania 1:14 lɛ kɛɔ akɛ: “Yehowa gbi wulu lɛ ebɛŋkɛ, ebɛŋkɛ, ni eeye oyai naakpa.” Shi kɛ́ efeɔ wɔ akɛ Yehowa gbi lɛ etsɛ kɛbaa lɛ, ebaanyɛ efite wɔmiishɛɛ. Ni kɛ́ eba lɛ nakai lɛ, ekãa ni wɔkɛsɔmɔɔ Nyɔŋmɔ lɛ naa baaba shi.—Abɛi 13:12.\nKɛ́ wɔkɛ wɔnyɛmimɛi lɛ shara lɛ, ewoɔ wɔ hewalɛ ni wɔya nɔ wɔsɔmɔ Yehowa kɛ miishɛɛ. Eeenyɛ efee akɛ, bɔ ni Yehowa webii lɛ baa amɛjeŋ jogbaŋŋ lɛ ji nɔ ni gbala wɔ kɛba anɔkwale lɛ mli, ni no nɔŋŋ eye ebua wɔ ni wɔkɛ miishɛɛ miisɔmɔ Nyɔŋmɔ lɛ. (1 Petro 2:12) No hewɔ lɛ, kɛ́ wɔnyɛmimɛi lɛ ateŋ mɔ ko yagbo Nyɔŋmɔ nɔ toi, ni atsɔse lɛ lɛ, ebaanyɛ etɔ̃tɔ̃ wɔnane loo efite wɔmiishɛɛ po.\nNɔ kroko ni baanyɛ afite wɔmiishɛɛ ji, heloonaa nibii asɛɛtiumɔ. Nibii pii yɛ jeŋ fɔŋ nɛɛ mli ni he ehiaaa wɔ. Shi kɛ́ wɔkwɛɛɛ ni ahi lɛ, bɔ ni atswaa nibii nɛɛ ahe adafi lɛ baahã wɔsusu akɛ amɛhe miihia wɔ, ni esa akɛ wɔná eko. No hewɔ lɛ, nyɛhãa wɔkaia nɔ ni Yesu wie lɛ, akɛ: “Mɔ ko nyɛŋ atsɔ nyɔŋ ehã nuŋtsɔmɛi enyɔ; ejaakɛ no lɛ ebaanyɛ mɔ kome ni ebaasumɔ mɔ kroko lɛ, aloo ebaakpɛtɛ mɔ kome he ni ebaagbe mɔ kroko lɛ he guɔ. Nyɛnyɛŋ nyɛtsɔmɔ nyɔji nyɛhã Nyɔŋmɔ kɛ Ninámɔ fɛɛ.” (Mateo 6:24) Wɔnyɛŋ wɔtiu heloonaa nibii asɛɛ, ni yɛ nakai beiaŋ nɔŋŋ lɛ, wɔkɛ miishɛɛ asɔmɔ Yehowa.\nOKƐ MIISHƐƐ ASƆMƆ YEHOWA\nYehowa sɔɔmɔ jeee jatsu kɛhã mɛi ni sumɔɔ lɛ lɛ. (1 Yohane 5:3) Kaimɔ nɔ ni Yesu wie lɛ, akɛ: “Nyɛbaa miŋɔɔ, nyɛ mɛi fɛɛ ni eetɔ nyɛ, ní nyɛtere jatsui ni tsiitsii, ni mahã nyɛhe ajɔ nyɛ. Nyɛwóa mikɔɔŋtso lɛ nyɛfɔ̃a nyɛnɔ, ní nyɛkasea mi, ejaakɛ mihe jɔ, ni mibaa mihe shi yɛ mitsuiŋ, ni nyɛhe baajɔ nyɛ. Ejaakɛ mikɔɔŋtso lɛ teremɔ waaa, ni mijatsu lɛ etsiii.” (Mateo 11:28-30) Anɔkwa Kristofoi ni wɔji lɛ hãa wɔtsui nyɔɔ wɔmli, ni wɔmii shɛɔ wɔhe. No hewɔ lɛ, wɔyɛ yiŋtoi kpakpai pii ahewɔ ni esa akɛ wɔkɛ miishɛɛ asɔmɔ Yehowa. Nyɛhãa wɔsusua amɛmli etɛ komɛi ahe wɔkwɛa.—Habakuk 3:18.\nMɔ ni wɔsɔmɔɔ lɛ ji mɔ ni hã wɔ wala, ni lɛ nɔŋŋ ji miishɛɛ Nyɔŋmɔ lɛ. (Bɔfoi 17:28; 1 Timoteo 1:11) Yehowa ji mɔ ni bɔ wɔ. Eji jeee lɛ kulɛ, nɛgbɛ wɔyɔɔ? No hewɔ lɛ, nyɛhãa wɔyaa nɔ wɔsɔmɔa lɛ kɛ miishɛɛ, ekɔɔɔ he eko afii abɔ ni wɔkɛhi anɔkwale lɛ mli.\nHéctor susuɔ jɔɔmɔi ni Maŋtsɛyeli lɛ kɛbaaba lɛ ahe, ni ekɛ ekãa shiɛɔ, ni enɛ hewɔ lɛ eyɛ miishɛɛ\nSusumɔ nyɛmi nuu ko ni atsɛɔ lɛ Héctor lɛ he okwɛ. Ekɛ afii 40 esɔmɔ Yehowa akɛ nɔkwɛlɔ gbɛfalɔ. Amrɔ nɛɛ egbɔ, shi ekã he eesɔmɔ Yehowa kɛ miishɛɛ. (Lala 92:13-15) Bianɛ lɛ, Héctor ŋa bɛ hewalɛ, ni enɛ hewɔ lɛ, enyɛɛɛ efee babaoo yɛ Yehowa sɔɔmɔ lɛ mli tamɔ be ko ni eho. Fɛɛ sɛɛ lɛ, ekɛ miishɛɛ miisɔmɔ Nyɔŋmɔ. Ewie akɛ: “Eyɛ mli akɛ hela ehã miŋa miigbɔjɔ, ni mináaa ekwɛmɔ mlɛo moŋ, shi mihãaa enɛ afite miishɛɛ ni mikɛsɔmɔɔ anɔkwa Nyɔŋmɔ lɛ. Le ni mile akɛ Yehowa ji mɔ ni bɔ mi, ni akɛ nɔ ko hewɔ ebɔ adesai lɛ pɛ kɛkɛ po hewɔ lɛ, misumɔɔ lɛ waa, ni mijɛɔ mitsuiŋ misɔmɔɔ lɛ. Mibɔɔ mɔdɛŋ ni mikɛ ekãa atsu shiɛmɔ nitsumɔ lɛ, ni miyaa nɔ misusuɔ Maŋtsɛyeli lɛ he hiɛnɔkamɔ lɛ he, bɔ ni afee ni mimiishɛɛ akatã.”\nYehowa ehã Yesu kɛ ewala ebashã afɔle ehã wɔ koni wɔná miishɛɛ yɛ shihilɛ mli. Anɔkwa, “Nyɔŋmɔ sumɔ je lɛ jogbaŋŋ aahu akɛ eŋɔ e-Bi koome lɛ ehã, koni mɔ fɛɛ mɔ ni jieɔ hemɔkɛyeli kpo yɛ emli lɛ hiɛ akakpãtã shi moŋ ená naanɔ wala.” (Yohane 3:16) Kɛ́ wɔkɛ wɔnifeemɔ tsɔɔ akɛ wɔheɔ wɔyeɔ akɛ Nyɔŋmɔ baanyɛ atsɔ kpɔmɔnɔ lɛ nɔ ekɛ wɔhe eshai afa wɔ lɛ, ekɛ baafa wɔ lɛɛlɛŋ ni wɔbaaná naanɔ wala. Ani esaaa akɛ wɔhiɛ sɔɔ nɔ kpakpa nɛɛ ni Nyɔŋmɔ efee ehã wɔ lɛ? Kɛ́ wɔhiɛ sɔɔ kpɔmɔnɔ lɛ, no baatsirɛ wɔ ni wɔsɔmɔ Yehowa kɛ miishɛɛ.\nJesús kpa nitsumɔ ni etsuɔ lɛ, ni ekɛ miishɛɛ sɔmɔ Yehowa afii pii\nNyɛmi nuu ko ni kulɛ eyɔɔ Mexico, ni atsɛɔ lɛ Jesús lɛ wie akɛ: “Minitsumɔ lɛ ye mi nyɔŋ, ni bei komɛi lɛ mikɛ ŋmɛlɛtswai babaoo tsu nii kɛtsara nɔ gbii abɔ, tsɛbelɛ mɔ ko ekɛko mi akɛ mifee nakai. Mifee nakai koni maná shika pii. Kɛkɛ ni mibakase Yehowa he nii, ni mina bɔ ni ekɛ e-Bi koome lɛ hã yɛ adesai ahewɔ. Enɛ hã mishwe waa akɛ masɔmɔ lɛ. No hewɔ lɛ, mijɔɔ miwala nɔ mihã Yehowa, mikpa nitsumɔ lɛ, eyɛ mli akɛ mikɛ afii 28 sɔŋŋ etsu moŋ, ni mikɛ mihe wo be fɛɛ sɔɔmɔ nitsumɔ lɛ mli.” Jesús kɛ afii babaoo sɔmɔ Yehowa kɛ miishɛɛ.\nWɔbaa wɔjeŋ jogbaŋŋ, ni no hãa wɔmii shɛɔ wɔhe. Ani okaiɔ bɔ ni oshihilɛ ji dani obale Yehowa lɛ? Bɔfo Paulo kai Kristofoi ni yɔɔ Roma lɛ akɛ, tsutsu ko lɛ, amɛji “esha nyɔji,” shi amrɔ nɛɛ amɛbatsɔmɔ “jalɛ nyɔji,” ejaakɛ amɛmiiba amɛjeŋ jogbaŋŋ. Ewie akɛ enɛ hewɔ lɛ, amɛná naanɔ wala he hiɛnɔkamɔ. (Romabii 6:17-22) Wɔ hu wɔhiɔ shi yɛ Yehowa shishitoo mlai anaa, ni wɔbaa wɔjeŋ jogbaŋŋ. Enɛ hewɔ lɛ, wɔye wɔhe kɛjɛ naagbai ni mɛi ni baa amɛjeŋ basabasa lɛ náa lɛ ahe. Ani enɛ jeee miishɛɛ sane?\n“Yehowa ni misɔmɔɔ amrɔ nɛɛ ehã miná miishɛɛ waa.”—Jaime\nSusumɔ nyɛmi nuu ko ni atsɛɔ lɛ Jaime lɛ he okwɛ. Dani ebaabale anɔkwale lɛ, no mli lɛ, eheɔ sutsakemɔ tsɔɔmɔ lɛ eyeɔ, ni eheee eyeee akɛ Nyɔŋmɔ ko yɛ. Nakai beiaŋ hu lɛ, enɔɔ atswɛrɛ. Be ni ebɔi Kristofoi akpeei yaa lɛ, suɔmɔ ni nyɛmimɛi lɛ jieɔ lɛ kpo lɛ ta etsuiŋ waa. Jaime kpa Yehowa fai ni eye ebua lɛ ni ehe enɔ eye, ni no dani enyɛ etsake eshihilɛ. Ewie akɛ: “Fiofio lɛ, mibana akɛ Nyɔŋmɔ mɔbɔnalɔ ko yɛ, ni eji Tsɛ ni yɔɔ suɔmɔ.” Ewie kɛfata he akɛ: “Yehowa mlai kɛ eshishitoo mlai ni mikɛtsu nii lɛ ebu mihe. Eji jeee no kulɛ, benɛ agbe mi, tamɔ bɔ ni agbe minanemɛi ni be ko ni eho lɛ mikɛ amɛ nɔɔ atswɛrɛ lɛ. Yehowa ni misɔmɔɔ amrɔ nɛɛ ehã miná miishɛɛ waa.”\nKAAHÃ EKPAKPAFEEMƆ MIITƆ BO!\nMɛɛ jwɛŋmɔ esa akɛ wɔná be ni wɔmɛɔ jeŋ fɔŋ nɛɛ naagbee lɛ? Esa akɛ wɔkai akɛ, Nyɔŋmɔ suɔmɔnaa nii wɔfeɔ lɛ, ni akɛ, no baahã wɔná naanɔ wala. “No hewɔ lɛ, nyɛkahãa ekpakpafeemɔ miitɔa wɔ, ejaakɛ kɛ́ efeemɔ etɔɔɔ wɔ lɛ, wɔbaakpa eyibii yɛ be ni sa mli.” (Galatiabii 6:8, 9) Nyɛhãa wɔkpaa Yehowa fai ni eye ebua wɔ ni wɔfi shi, wɔmia wɔhiɛ wɔjie sui ni baahã abaa wɔyi kɛfo “amanehulu kpeteŋkpele” lɛ kpo, ni wɔya nɔ wɔkɛ miishɛɛ asɔmɔ lɛ.—Kpojiemɔ 7:9, 13, 14; Yakobo 1:2-4.\nWɔle akɛ kɛ́ wɔfi shi lɛ, Yehowa baajɔɔ wɔ, ejaakɛ ele deŋme ni wɔgboɔ kɛ suɔmɔ ni wɔjieɔ lɛ kpo yɛ lɛ kɛ egbɛ́i lɛ hewɔ lɛ. Kɛ́ wɔtee nɔ wɔsɔmɔ Yehowa kɛ miishɛɛ lɛ, wɔ hu wɔbaanyɛ wɔwie, taakɛ lalatsɛ David wie lɛ, akɛ: “Mikɛ Yehowa toɔ mihiɛ daa: ní eyɔɔ mininejurɔ nɔ nɛɛ, mididãŋ. Hewɔ lɛ mitsui enyɔ mimli, ni minunyam lɛ miinya, ni miheloo hu aaahi shi shweshweeshwe.”—Lala 16:8, 9.\nBUU-MƆƆ—NIKASEMƆ NƆ February 2016


Wala Shihilɛ He Sane: Bɔ ni Fee ni Roman Sistɛs Komɛi Batsɔmɔ Mumɔŋ Nyɛmimɛi | Felisa Fernández kɛ enyɛmi Araceli\nKANEMƆ YƐ Afrikaans Aukan Baoule Batak (Karo) Batak (Toba) Biak Bislama Blɔfo Cakchiquel (Central) Cambodia Chitonga Chokwe Chol Cibemba Cinyanja Dangme Drehu Efik Ewe Fon French Ga Garifuna Greenland Haitian Creole Hausa Hmong (White) Iban Igbo Isoko Italia Javanese Kabiye Karen (S'gaw) Kazakh Kikaonde Kikongo Kiluba Kisi Kisonge Kongo Krio Kwangali Kwanyama Lamba Laos Lingala Lunda Luvale Malta Mam Mambwe-Lungu Mauritia Creole Mazatec (Huautla) Mbunda Mixe Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Ngangela Nias Nigerian Pidgin Nyaneka Nzema Otetela Portugal Quechua (Ancash) Quechua (Ayacucho) Quechua (Cuzco) Quichua (Imbabura) Saramacca Sepedi Sesotho (Lesotho) Setswana Seychelles Creole Silozi Spania Swahili (Congo) Swati Tahiti Tiv Tlapanec Tojolabal Totonac Tshiluba Tsonga Twi Tzeltal Umbundu Urhobo Uruund Venda Wallis Wayuunaiki Welsh Xhosa Yoruba Zulu\nBɔ ni Fee ni Roman Sistɛs Komɛi Batsɔmɔ Mumɔŋ Nyɛmimɛi\nMɛi ni gba ji Felisa Fernández kɛ enyɛmi Araceli\nAFII babaoo ni eho nɛ lɛ, minyɛmi yoo fioo Araceli mli fu mi, ni ebolɔ ewo mi ekɛɛ: “Efa. Okɛ mi akawie ojamɔ lɛ he dɔŋŋ. Ewoɔ mimli la. Mɛɛ gbɔmɔ kwraa ji bo?” Nɔ ni ewie lɛ gba minaa waa. Amrɔ nɛɛ, miye afii 91, shi etamɔ nɔ ni wiemɔi nɛɛ miigbɛɛ yɛ mitoiiaŋ lolo. Kɛ̃lɛ, taakɛ Jajelɔ 7:8 lɛ kɛɔ lɛ, “sane naagbee hi fe ebɔimɔ.”—Felisa.\nFelisa: Afɔ mi yɛ Spain, ni mijɛ weku ko ni bɛ nɔ ko tsɔ lɛ mli. Mipapa tsu nii akɛ dadesɔ̃lɔ, ni mimami yeɔ apaa yɛ mɛi aŋmɔshi. Miji amɛkromɔbi, ni miyɛ nyɛmimɛi kpawo. Katolikbii ji wɔ, ni wɔkɛ sɔlemɔyaa shwɛɛɛ kwraa. Miweku lɛ mli bii 13 sɔŋŋ batsɔmɔ osɔfoi, loo amɛtsu nitsumɔi krokomɛi yɛ sɔlemɔ lɛ mli. Mimami nyɛmi nuu sɔmɔ akɛ osɔfo, ni etsɔɔ nii yɛ Katolik skul ko. Be ni egbo lɛ, Paapa John Paul II wo ehiɛ nyam, ni ekɛ lɛ fata Katolik hetselɔi lɛ ahe.\nBe ni miye afii 12 lɛ, abɔi tawuu yɛ Spain. Yɛ ta lɛ sɛɛ lɛ, awo mipapa tsuŋ, ejaakɛ ekɛ nɔyeli lɛ kpãaa gbee yɛ bɔ ni amɛtaoɔ amɛkwra maŋ lɛ amɛhã lɛ he. Nibii amli bawa kɛhã mimami, ni nɔ ni wɔbaaye po bawa. No hewɔ lɛ, ekɛ minyɛmimɛi yei etɛ lɛ, ni ji, Araceli, Lauri, kɛ Ramoni, tee Katolik sɔlemɔ shĩa ko ni yɔɔ Bilbao lɛ, koni alɛ amɛ yɛ jɛmɛ. He ni ekɛ amɛtee lɛ, Roman sistɛs sɔŋŋ yɔɔ jɛmɛ.\nAraceli: No mli lɛ, miye afii 14, Lauri eye afii 12, ni Ramoni eye afii 10, ni wɔhiɛ tse shĩa waa. Wɔnitsumɔ yɛ sɔlemɔ shĩa lɛ ji, ni wɔsaa jɛmɛ. Afii enyɔ sɛɛ lɛ, akɛ wɔ tee sɔlemɔ shĩa agbo ko ni yɔɔ Zaragoza lɛ. Akwɛɔ mɛi ni egbɔlɔ yɛ sɔlemɔ shĩa nɛɛ. Nitsumɔ ni akɛhã wɔ yɛ jɛmɛ ji, ni wɔsaa kpata lɛ shi, ni enɛ hã etɔ wɔ bliboo.\nFelisa: Be ni akɛ minyɛmimɛi yei lɛ tee sɔlemɔ shĩa lɛ ni yɔɔ Zaragoza lɛ, mimami kɛ mitsɛkwɛ̃ ko, ni no mli lɛ, esɔmɔɔ akɛ osɔfo yɛ Katolik sɔlemɔ ni yɔɔ wɔmaŋ lɛ mli lɛ, kpɛ amɛyiŋ akɛ amɛkɛ mi baayafata amɛhe yɛ jɛmɛ. Amɛfee nakai koni amɛkɛgbala mi kɛ oblanyo ko ni ená mihe suɔmɔ lɛ teŋ. Miná miishɛɛ waa akɛ akɛ mi miiya sɔlemɔ shĩa lɛ, ejaakɛ misumɔɔ Nyɔŋmɔ. Mitee sɔlemɔ daa gbi, ni mishwe waa akɛ mayasɔmɔ yɛ Katolik sɔlemɔi ni yɔɔ maŋsɛɛ lɛ eko mli, tamɔ mimami nyɛmi bi ko ni sɔlemɔ lɛ kɛ lɛ tee Afrika lɛ.\nAbɛkugbɛ: Sɔlemɔ shĩa ni yɔɔ Zaragoza, yɛ Spain lɛ; ninejurɔgbɛ: Nácar-Colunga Biblia shishitsɔɔmɔ lɛ\nShi be ni miyashɛ sɔlemɔ shĩa lɛ, mihiɛ tsɔ yaje misɛɛ. Roman sistɛs lɛ wooo mi hewalɛ ni maya mihiɛ yɛ sɔlemɔ lɛ mli, koni manyɛ mayasɔmɔ yɛ maŋsɛɛ. No hewɔ lɛ, afi sɛɛ lɛ, miku misɛɛ miba shĩa, ni mibakwɛ mitsɛkwɛ̃ lɛ, mɔ ni sɔmɔɔ akɛ osɔfo lɛ. Misaa shĩa lɛ mli mihãa lɛ, ni daa gbɛkɛnaashi lɛ, mikɛ lɛ fɛɛ feɔ ekome ni wɔkɛ ashinao ni Katolikbii kɛsɔleɔ lɛ sɔleɔ. Agbɛnɛ hu, mitoɔ fɔfɔi ni yɔɔ sɔlemɔ lɛ fɛfɛo, ni miwulaa Maria kɛ Katolik hetselɔi lɛ ahe amagai ni mamɔ jɛmɛ lɛ.\nAraceli: Be ni miyɔɔ Zaragoza lɛ, mikã klɛŋklɛŋ kitai ni esa akɛ mɔ akã dani ebatsɔ Roman sista lɛ. No sɛɛ lɛ, sistɛs lɛ kpɛ amɛyiŋ akɛ amɛbaagbala wɔyi etɛ lɛ wɔteŋ. No hewɔ lɛ, amɛkɛ mi tee sɔlemɔ shĩa ko ni yɔɔ Madrid, amɛkɛ Lauri tee sɔlemɔ shĩa ko ni yɔɔ Valencia, ni amɛshi Ramoni yɛ Zaragoza. Be ni mitee Madrid lɛ, mikã kitai lɛ nɔ ni ji shii enyɔ nɔ. Skulbii, mɛi ni egbɔlɔ, kɛ mɛi krokomɛi bahiɔ sɔlemɔ shĩa ni yɔɔ Madrid lɛ. No hewɔ lɛ, nitsumɔ etãaa yɛ jɛmɛ. Mitsu nii yɛ helatsamɔhe ni yɔɔ sɔlemɔ shĩa lɛ.\nBe ni mibatsɔ Roman sista lɛ, mimii shɛ mihe waa. Misusu akɛ maná be pii ni mikɛkane Biblia lɛ ni manu shishi jogbaŋŋ. Shi jeee nakai kwraa eba lɛ. Wɔkɛ Biblia lɛ tsuuu nii yɛ sɔlemɔ shĩa lɛ, ni mɔ ko mɔ ko kɛ mi egbaaa Nyɔŋmɔ loo Yesu he sane. Nɔ pɛ ni minyɛ mifee yɛ jɛmɛ ji, mikase Latin fioo, mikase Katolik hetselɔi lɛ ahe nii, ni mijá Maria. Be ni eshwɛ lɛ fɛɛ lɛ, mitsu nii dɛŋdɛŋ.\nMihao, ni jɛmɛ shihilɛ je mitsine. Minu he akɛ, eji miitsu nii ni miiná shika kɛmiiye kɛmiibua miweku lɛ kulɛ, sɛɛnamɔ yɛ he, moŋ fe ni matsu nii yɛ sɔlemɔ shĩa lɛ, ni shika lɛ aya mɛi krokomɛi akotokui amli. No hewɔ lɛ, mikɛ wɔ onukpa fe fɛɛ lɛ wie he. Mikɛɛ lɛ akɛ, miitao maya shĩa. Shi ehã awo mi tsuŋ yɛ sɔlemɔ shĩa lɛ mli nɔŋŋ, kɛ jwɛŋmɔ lɛ akɛ no baahã matsake mijwɛŋmɔ.\nSɛɛ mli lɛ, ehã aŋmɛɛ mihe, koni ekwɛ kɛji mitsake mijwɛŋmɔ. Shi, be ni ekɛ sistɛs krokomɛi lɛ na akɛ mitsakeko mijwɛŋmɔ lɛ, amɛsaa amɛwo mi tsuŋ. Amɛfee nakai shii etɛ sɔŋŋ, shi mitsakeee mijwɛŋmɔ. No hewɔ lɛ, amɛkɛɛ mi akɛ, kɛ́ mikɛɛ doo mashi lɛ, belɛ miŋma nɔ ni nyiɛ sɛɛ nɛɛ: “Miisumɔ masɔmɔ Satan moŋ fe Nyɔŋmɔ, ni no hewɔ mishiɔ lɛ.” Mihe jɔ̃ mihe. Shi mitswa mifai shi akɛ, miŋmaŋ nɔ ni amɛkɛɛ miŋma lɛ kɔkɔɔkɔ, kɛ́ no baabi ni maya nɔ mahi sɔlemɔ shĩa lɛ po. Sɛɛ mli lɛ, mikɛɛ amɛ akɛ, miitao mana osɔfo ko ni majaje mihe eshai matsɔɔ lɛ. Be ni mikɛ osɔfo lɛ kpe lɛ, migba lɛ nɔ fɛɛ nɔ. Osɔfo lɛ bi gbɛ kɛjɛ osɔfo ni kwɛɔ nakai kpokpaa lɛ nɔ lɛ dɛŋ ni ehã akɛ mi ku sɛɛ kɛtee sɔlemɔ shĩa lɛ ni yɔɔ Zaragoza lɛ. Mihi jɛmɛ nyɔji fioo komɛi, kɛkɛ ni akɛɛ mi akɛ manyɛ maya shĩa. No sɛɛ etsɛɛɛ lɛ, Lauri kɛ Ramoni hu ku amɛsɛɛ amɛba shĩa.\nWOLO KO NI GBALA WƆTEŊ\nFelisa: Sɛɛ mli lɛ, mibote gbalashihilɛ mli, ni miyahi Cantabria kpokpaa lɛ nɔ. No mli fɛɛ lɛ, miyaa sɔlemɔ be fɛɛ be, ni mifooo mli. Hɔgbaa ko be ni mitee sɔlemɔ lɛ, osɔfo lɛ kɛ mlifu wie akɛ, “Bɛ nyɛna wolo nɛɛ?” Kɛkɛ ni ewo Anɔkwale ni Kɛ Mɔ Yaa Naanɔ Wala Mli lɛ wolo lɛ nɔ etsɔɔ wɔ, ni ekɛɛ akɛ, “Kɛ́ mɔ ko ehã bo eko lɛ, okɛbahã mi, aloo shɛ ofɔ̃!”\nNo mli lɛ, mibɛ wolo nɛɛ eko, shi nɔ ni ewie lɛ hã mishwe akɛ maná eko. Gbii fioo komɛi asɛɛ lɛ, yei enyɔ komɛi ni ji Yehowa Odasefoi ba miŋɔɔ yɛ shĩa, ni amɛbahã mi wolo lɛ eko. Mikane wolo lɛ nakai gbɛkɛ lɛ nɔŋŋ. Be ni yei enyɔ lɛ ku amɛsɛɛ amɛbasara mi lɛ, amɛbi mi kɛji masumɔ ni amɛkɛ mi akase Biblia lɛ, ni mikpɛlɛ nɔ.\nAnɔkwale wolo lɛ\nEkã mitsui nɔ waa akɛ mafee nɔ ni Nyɔŋmɔ sumɔɔ. No hewɔ lɛ, be ni mikase Yehowa he nii lɛ, mibasumɔ lɛ waa. Mishwe akɛ mahã mɔ fɛɛ mɔ ale ehe sane. Yɛ afi 1973 lɛ, abaptisi mi. Ni mikɛ hegbɛ fɛɛ hegbɛ ni miná lɛ gba miwekumɛi lɛ anɔkwale lɛ he sane. Shi miwekumɛi lɛ eyanyaaa anɔkwale lɛ he kwraa, titri lɛ, minyɛmi yoo Araceli. Amɛyasusu akɛ alaka mi.\nAraceli: Bɔ ni akɛ mi ye yɛ sɔlemɔ shĩa lɛ hewɔ lɛ, mimli fu, ni mináaa miishɛɛ yɛ sɔlemɔ lɛ mli dɔŋŋ. Kɛ̃lɛ, mitee sɔlemɔ daa Hɔgbaa, ni mikɛ ashinao ni akɛsɔleɔ lɛ sɔle daa. Nakai beiaŋ fɛɛ lɛ, miitao manu Biblia lɛ shishi jogbaŋŋ. No hewɔ lɛ, misɔle mikɛɛ Nyɔŋmɔ ni eye ebua mi. No mli nɔŋŋ ni Felisa gba mi nibii ni ekaseɔ lɛ. Ekãa kɛ miishɛɛ ni ekɛwie nibii ni ekaseɔ lɛ ahe lɛ hã misusu akɛ eeye sɛkɛ. Mikɛ lɛ kpãaa gbee kwraa yɛ nibii ni ewieɔ lɛ ahe.\nSɛɛ mli lɛ, nitsumɔ hã miku misɛɛ kɛtee Madrid, ni mibote gbalashihilɛ mli yɛ jɛmɛ. Be ni afii lɛ hoɔ yaa lɛ, mibayɔse akɛ mɛi ni fɔɔ sɔlemɔ yaa lɛ ehiii shi yɛ Yesu tsɔɔmɔi lɛ anaa. Enɛ hã minine nyɛ shi waa. No hewɔ lɛ, mikpa sɔlemɔ yaa. Miheee tsɔɔmɔi ni kɔɔ hɛl la kɛ Katolik hetselɔi lɛ ahe lɛ miyeee dɔŋŋ, ni miheee miyeee akɛ osɔfo ko baanyɛ ekɛ eshai ake. Mikpãta amagai fɛɛ ni miyɔɔ lɛ ahiɛ. Efee mi akɛ nɔ ni mifeɔ lɛ ehiii. Kɛ̃lɛ, mitee nɔ misɔle mikɛɛ Nyɔŋmɔ akɛ: “Miitao male bo. Ye obua mi!” Mikaiɔ akɛ, nakai beiaŋ fɛɛ lɛ, Yehowa Odasefoi batswaa mishinaa lɛ shii abɔ, shi migbeleee amɛ. Jamɔi fɛɛ asane je mitsine.\nNo mli lɛ, Lauri yɛ France, ni Ramoni yɛ Spain. Aaafee afi 1980 lɛ, Yehowa Odasefoi kɛ amɛ bɔi Biblia lɛ kasemɔ. Mimu sane naa akɛ, amɛhã aalaka amɛ, tamɔ bɔ ni alaka Felisa lɛ nɔŋŋ. No sɛɛ be ko lɛ, mi kɛ yoo ko ni yɔɔ wɔkutso lɛ mli ni atsɛɔ lɛ Angelines lɛ kpe, ni wɔbatsɔmɔ nanemɛi kpakpai. Lɛ hu Yehowa Odasefonyo ji lɛ. Angelines kɛ ewu lɛ kɛɛ mi shii abɔ akɛ, amɛbaasumɔ ni amɛkɛ mi akase Biblia lɛ. Ejaakɛ amɛyɔse akɛ, eyɛ mli akɛ mikɛɛ minyaaa jamɔ he moŋ, shi miitao manu Biblia lɛ shishi jogbaŋŋ. Be ni be shwie mli lɛ, mikɛɛ amɛ akɛ: “Yoo minu. Shi kɛ́ nyɛkɛ mi miikase nii lɛ, makane ŋmalɛi lɛ kɛjɛ mi diɛŋtsɛ mi-Biblia lɛ mli!” No mli lɛ, Biblia ni mihiɛ ji Nácar-Colunga shishitsɔɔmɔ lɛ.\nBIBLIA LƐ HÃ WƆFEE EKOME\nFelisa: Be ni abaptisi mi yɛ afi 1973 lɛ, no mli lɛ, Odasefoi aaafee 70 pɛ yɔɔ Cantabria maŋtiase ni ji Santander lɛ mli. No hewɔ lɛ, ehe bahia ni wɔfã gbɛ wɔyashiɛ yɛ akrowai ohai abɔ ni yɔɔ Cantabria kpokpaa lɛ nɔ lɛ. Akrowai nɛɛ kɛ he ni wɔyɔɔ lɛ teŋ jekɛ waa. Wɔta bɔs mli kɛyashiɛ yɛ ekomɛi amli, ni ekomɛi hu yɛ ni wɔkɛ tsɔne bibioo ni tee jɛmɛ. Shi yɛ naagbee lɛ, wɔshiɛ yɛ akrowai lɛ fɛɛ mli.\nMikɛ mɛi pii ekase Biblia lɛ, ni abaptisi amɛteŋ mɛi 11. Mɛi ni mikɛkase nii lɛ ateŋ mɛi pii ji Katolikbii. Mito mitsui shi mihã amɛ, ejaakɛ mile akɛ, taakɛ eba lɛ yɛ migbɛfaŋ lɛ, ebaahe be dani amɛbaana akɛ nibii ni amɛheɔ amɛyeɔ lɛ jeee anɔkwale. Miyɔse akɛ, Biblia lɛ kɛ Yehowa mumɔ krɔŋkrɔŋ lɛ pɛ baanyɛ ahã mɔ ko afee tsakemɔi ni enu anɔkwale lɛ shishi. (Hebribii 4:12) Abaptisi miwu Bienvenido yɛ afi 1979. Dani ebaabale anɔkwale lɛ, no mli lɛ polisifonyo ji lɛ. Mimami bɔi Biblia lɛ kasemɔ, shi etsɛɛɛ ni egbo.\nAraceli: Be ni Yehowa Odasefoi kɛ mi bɔi Biblia lɛ kasemɔ lɛ, minu he akɛ amɛbaalaka mi. Shi be ni be shwieɔ mli lɛ, minuuu he nakai dɔŋŋ. Mina akɛ, Odasefoi lɛ hiɔ shi yɛ nibii ni amɛtsɔɔ mɛi yɛ Biblia lɛ mli lɛ naa. Hemɔkɛyeli ni miyɔɔ yɛ Yehowa kɛ Biblia lɛ mli lɛ mli bawa, ni mina akɛ, mitsui enyɔ mimli agbɛnɛ. Mɛi ni yɔɔ wɔkutso lɛ mli lɛ ateŋ mɛi komɛi yɔse enɛ. Amɛkɛɛ mi akɛ, “Araceli gbɛ ni okɔ lɛ, kaaje nɔ!”\nMikaiɔ akɛ, be ko lɛ, misɔle mikɛɛ Yehowa akɛ, “Yehowa, oyiwaladɔŋŋ akɛ oshiii misane ohãaa mi, ni akɛ, ohã mi hegbɛi babaoo ni mikɛkase Biblia lɛ ni manu shishi jogbaŋŋ, ejaakɛ no ji nɔ ni kã mitsui nɔ.” Mikpa minyɛmi yoo Felisa hu fai yɛ wiemɔi ni wawai ni miwie mishi lɛ lɛ ahewɔ. Kɛjɛ nakai be lɛ kɛyaa lɛ, yɛ nɔ najiaŋ ni wɔkɛ wɔhe baataa naa yɛ saji ahe lɛ, wɔkɛ miishɛɛ susuɔ nibii ni wɔkase yɛ Biblia lɛ mli lɛ ahe. Abaptisi mi yɛ afi 1989. No mli lɛ, miye afii 61.\nFelisa: Amrɔ nɛɛ miye afii 91, ni mitsɔ okulafo. Minyɛɛɛ matsu babaoo yɛ Yehowa sɔɔmɔ lɛ mli tamɔ bɔ ni mifeɔ be ko ni eho lɛ. Shi mikaneɔ Biblia lɛ daa gbi, ni be fɛɛ be ni manu he akɛ miyɛ hewalɛ bɔ ni sa lɛ, miyaa asafoŋ kpeei kɛ shiɛmɔ.\nAraceli: Misumɔɔ ni mashiɛ mahã osɔfoi kɛ Roman sistɛs fɛɛ ni mikɛkpeɔ, ni efeɔ mi akɛ, Roman sista ni mitsɔ pɛŋ lɛ hewɔ mifeɔ nakai. Amɛteŋ mɛi komɛi boɔ toi, ni amɛteŋ mɛi babaoo hu ŋɔɔ woji kɛ magazin. Mikaiɔ osɔfo ko ni no mli lɛ miyaa eŋɔɔ mikɛ lɛ yagbaa Biblia lɛ mli sane. Be ko lɛ, ekɛɛ mi akɛ: “Araceli, nɔ ni owieɔ lɛ, nyɔŋma shiishi. Shi he ni mida mishɛ nɛɛ, nɛgbɛ maya? Mɛni misɔlemɔ bii lɛ kɛ miwekumɛi lɛ baakɛɛ?” Mi hu mibi lɛ akɛ: “Ni mɛni Nyɔŋmɔ hu baakɛɛ?” Sane lɛ shi lɛ waa, ni mina akɛ, ehiɛ etsake. Shi etamɔ nɔ ni enáaa ekãa ni ekɛmɔ anɔkwale lɛ mli.\nNɔ kome ni mihiɛ kpaŋ nɔ kɔkɔɔkɔ ji be ni miwu kɛɛ mi akɛ ebaafata mihe kɛya asafoŋ kpee lɛ. Be klɛŋklɛŋ ni ekɛ mi tee lɛ, no mli lɛ eye fe afii 80, ni kɛjɛ nakai gbi lɛ nɔ kɛyaa lɛ, efooo asafoŋ kpee mli shi kome po. Akɛ lɛ bɔi Biblia lɛ kasemɔ, ni ebɔi shiɛmɔyaa. Kɛ́ mikai bɔ ni mikɛ lɛ fee ekome kɛtsu shiɛmɔ nitsumɔ lɛ, mináa miishɛɛ waa. Egbo be ni eshwɛ nyɔji enyɔ ni abaabaptisi lɛ.\nFelisa: Be ni mibɔi Yehowa sɔɔmɔ lɛ, minyɛmimɛi yei etɛ ni nyiɛ misɛɛ lɛ te shi amɛwo mi. Shi sɛɛ mli lɛ, amɛ hu amɛba anɔkwale lɛ mli. Enɛ ji jɔɔmɔi ni nɔ bɛ ni minine eshɛ nɔ lɛ ateŋ ekome. Amrɔ nɛɛ, wɔnyɛɔ wɔtaa shi wɔsusuɔ wɔ-Nyɔŋmɔ lɛ kɛ e-Wiemɔ lɛ he kɛ miishɛɛ. Ejaakɛ wɔ fɛɛ wɔsumɔɔ Yehowa wɔ-Nyɔŋmɔ lɛ waa, ni wɔmiijá lɛ! *\n^ kk. 29 Araceli eye afii 87, Felisa eye afii 91, ni Ramoni eye afii 83. Amɛ fɛɛ amɛkɛ anɔkwayeli miisɔmɔ Yehowa. Lauri gbo yɛ afi 1990, ni lɛ hu eye Yehowa anɔkwa kɛyawula shi.


KANEMƆ YƐ Afrikaans Albania Amharic Arabic Arabic (Lebanon) Armenia Azerbaijani Azerbaijani (Cyrillic) Bislama Blɔfo Brazil Mumuii Awiemɔ Bulgaria Cambodia Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Cibemba Croatia Czech Denmark Dutch Estonia Ewe Fiji Finland French Ga Georgia Germany Haitian Creole Hebri Hela Hiligaynon Hindi Hindi (Roman) Hungary Iban Iceland Iloko Indonesia Italia Japan Kachin Kinyarwanda Kirghiz Kirundi Korea Lithuania Macedonia Malagasy Malay Malayalam Malta Myanmar Norway Nzema Ossetia Poland Portugal (Portugal) Portuguese (Brazil) Punjabi Romania Russia Sepedi Serbia (Roma) Serbian (Cyrillic) Sesotho (Lesotho) Setswana Shona Sinhala Slovak Slovenia Spania Sunda Swahili Sweden Tagalog Tatar Telugu Tetun Dili Thailand Tsonga Turkey Turkmen Ukrain Umbundu Vietnam Xhosa Zulu\nSane gbonyo—jeee be fɛɛ be obaanyɛ otsĩ naa\nSane kpakpa—esaaa akɛ ohãa egbaa onaa fe nine\nOyɔse akɛ onaanyo ko eyawie ohe—ni ole ehe saji fɔji komɛi. Ani ebaafee mlɛo kɛhã bo akɛ otɔ̃ŋ he owele?\nMɔhe wiemɔi komɛi yɛ ni gbeɔ mɔ he guɔ—eko ji, amalei ni ajeɔ gbɛ awieɔ ni akɛfiteɔ mɔ gbɛ́i. Kɛ̃lɛ, kɛ́ hiɛdɔɔ bɛ mɔhe wiemɔ lɛ he po lɛ, ebaanyɛ eye awui—titri lɛ kɛ́ mɔ ni wie ohe lɛ ji mɔ ko ni bɛŋkɛ bo kpaakpa!—Lala 55:12-14, Ga Biblia hee.\n“Miná mile akɛ minaanyo ko miiwie mihe, ekɛɛ misusuuu mɛi krokomɛi ahe. Egba minaa waa! Minaaa nɔ hewɔ ni esa akɛ ewie nakai.”—Ashley.\nSusumɔ kpakpa hewɔ. Abɔ adesai ni amɛkɛ amɛhe ashãra. No hewɔ lɛ, ebɛ naakpɛɛ akɛ wɔkɛ wɔhe baagba sane (loo ni wɔwie mɛi krokomɛi ahe). Anɔkwa, Biblia lɛ woɔ wɔ hewalɛ ni ‘wɔtao nibii ni hi’ wɔhã mɛi krokomɛi—Filipibii 2:4.\n“Bei babaoo lɛ, gbɔmɛi ahe wiemɔ ji nɔ ni mɛi nyaa he waa!”—Bianca.\n“Anɔkwa sane ji akɛ, misumɔɔ ni male nɔ ni yaa nɔ yɛ mɛi ashihilɛ mli ni mikɛ mɛi krokomɛi wieɔ he. Mileee nɔ hewɔ—shi misumɔɔ ni mafee nakai kɛkɛ.”—Katie.\n“Bei komɛi lɛ, kɛ́ sane ko bɛ lɛ, mɛi komɛi sumɔɔ ni amɛsɔ̃ eko ni amɛwie he.”—Joanna.\n“Bei pii lɛ, oshekuyeli hãa anaa nɔ ko yɛ oshekuyelɔi lɛ ahe. Bei babaoo lɛ, kɛ́ abote mli lɛ, abaana akɛ mɛi ni yeɔ mɛi krokomɛi ahe osheku lɛ miiye mɛi ni amɛyeɔ amɛhe osheku lɛ ahe awuŋa. Amɛyeɔ mɛi ahe osheku koni amɛná miishɛɛ, ní amɛnu he akɛ, amɛhi fe mɛi ni amɛyeɔ amɛhe osheku lɛ.”—Phil .\nAnɔkwa sane: Osumɔ jio osumɔɔɔ jio, mɛi baawie mɛi krokomɛi ahe—ni bo hu ofata he.\nNƆ NI OBAAFEE 1: Ŋmɛɛmɔ he . Bei pii lɛ, ehi waa akɛ obaaŋmɛɛ he—titri lɛ kɛ́ nɔ ni awie yɛ ohe lɛ he ehiaaa. Okɛ Biblia mli ŋaawo nɛɛ atsu nii: “Kaahã omumɔ mli miifũ oyá.”—Jajelɔ 7:9.\n“Minu akɛ mɛi miikɛɛ akɛ mikɛ oblanuu ko nyiɛ kɛhã gbalashihilɛ—mɔ ko ni mikɛ lɛ ekpeko po dã! Mina akɛ eji kwashiai asane no hewɔ lɛ miŋmɛɛ he.”—Elise .\n“Kɛ́ mɔ ko yɛ gbɛ́i kpakpa lɛ ewaŋ kwraa kɛhaŋ lɛ akɛ ebaakpee oshekuyeli naa. Kɛ́ obaa ojeŋ jogbaŋŋ, ni mɛi gbɛ ohe sane fɔŋ amɛshwã po lɛ, mɛi fioo pɛ baahe aye. Gbɛ́i kpakpa ni oyɔɔ lɛ baahã oye omanye.”—Allison .\nNɔ ko ni baanyɛ aye abua bo: Ŋmaa (1) nɔ ni awie yɛ ohe lɛ kɛ(2) bɔ ni onu he ohã. Akɛni okɛ ‘otsui ewie’ hewɔ lɛ, ewaŋ kɛhaŋ bo kwraa akɛ obaaŋmɛɛ he—Lala 4:4, Ga Biblia hee.\n“Kɛ́ oyana mɛi ni wieɔ ohe lɛ, ebaahã amɛna akɛ ayoo amɛ. Agbɛnɛ hu, ebaahã amɛná ohe jwɛŋmɔ kpakpa, ni obaanyɛ osaa naagba ni eba lɛ.”—Elise.\n‘Ohe afee oya kɛ sane toiboo, kaaye ohe oyai kɛwie, omli akafu oya.’ (Yakobo 1:19) ‘Ani be nɛɛ ji be ni hi fe fɛɛ ni esa akɛ mayana mɔ ni wie mihe lɛ? Ani miyɛ nɔmimaa akɛ bɔ ni mitsuɔ sane lɛ he nii lɛ ja? Aloo ebaahi akɛ mamɛ ni mitsui he ajɔ dani mitsu sane lɛ he nii?’\n“Nɔ fɛɛ nɔ ni nyɛtaoɔ akɛ mɛi afee ahã nyɛ lɛ, esa akɛ nyɛ hu nyɛfee nakai nɔŋŋ nyɛhã amɛ.” (Mateo 7:12) ‘Kɛ́ bo ji mɔ ni yaye mɔ lɛ he osheku lɛ, te obaasumɔ ni ekɛbo aye ahã tɛŋŋ? Mɛɛ shihilɛ mli masumɔ ni mɔ lɛ kɛ mi asusu naagba lɛ he yɛ? Mɛɛ wiemɔi kɛ su ni kɛ́ mɔ lɛ kɛtsu nii lɛ, ebaahi waa?’\n“Akɛɛ akɛɛ saji lɛ, ekomɛi yɛ ni jwɛŋmɔ bɛ mli, ni ekomɛi hu yɛ hiɛdɔɔ waa. Kɛ́ jwɛŋmɔ bɛ mli lɛ, ŋmɛɛ mɔ he kɛkɛ. Shi kɛ́ eyɛ hiɛdɔɔ—ni ebaanyɛ efite ogbɛ́i lɛ—no lɛ, obaanyɛ oyana mɔ ni je shishi lɛ, ni okɛ lɛ awie he.” —Brianna.\n“Kɛ́ mɔ ko wie ohe lɛ, kaafee lɛ eko otse loo kaaye ehe osheku. Kɛ́ otɔ he owele lɛ, obaashwa ohe sɛɛ mli.”—Olivia.\nKɛ́ aawie mɔ ko he, ni eehe etsɔ heguɔgbee nɔŋŋ lɛ, tsakemɔ sanegbaa lɛ!\nKɛmaje Mɔ Ko Kɛmaje Mɔ Ko Kɛ́ Mɛi Miiwie Mihe Hu?


Yesu Gbo Ngɛ Golgota | Baiblo Mi Ní Kasemi Kɛ Ha Jokuɛwi\nNÍ KASEMI 90\nOsɔfo nikɔtɔma amɛ ngɔ Yesu kɛ ho amlaalo ɔ we ɔ mi ya. Pilato bi mɛ ke: ‘Mɛni yayami nyumu nɛ ɔ pee?’ A de lɛ ke: ‘E ke matsɛ ji lɛ!’ Pilato bi Yesu ke: “Mo ji Yuda bi ɔmɛ a Matsɛ ɔ lo?” Yesu ha lɛ heto ke: “Pi hiɛ ɔ nɛ ye Matsɛ Yemi ɔ je.”\nKɛkɛ nɛ Pilato ha nɛ a ngɔ Yesu kɛ ya ha Hɛrode nɛ e yeɔ Galilea kpokpa a nɔ ɔ, konɛ e hyɛ kaa e maa na nɔ́ yaya ko ngɛ Yesu he lo. Hɛrode nɛ nɔ́ yaya ko ngɛ Yesu he, lɔ ɔ he ɔ, e ha nɛ a kpale lɛ kɛ ho Pilato ngɔ ya ekohu. Lɔ ɔ se ɔ, Pilato de ni ɔmɛ ke: ‘Hɛrode nɛ nɔ́ yaya ko ngɛ nyumu nɛ ɔ he, imi hu i nɛ nɔ́ ko ngɛ e he. Ma ngmɛɛ e he.’ Ni ɔmɛ kpa ngmlaa nɛ a de ke: ‘Moo gbe lɛ! Moo gbe lɛ!’ Ta buli fiaa Yesu kpa, a su lada kɛ pue e nɔ, nɛ a kongo lɛ. A ngɔ mio pɛɛ kɛ wo e yi, nɛ a ye e he fɛu ke: ‘Yuda bi a Matsɛ, mo he manye.’ Pilato kpale de ni ɔmɛ ke: ‘I nɛ nɔ́ yaya ko ngɛ nyumu nɛ ɔ he.’ Se a kpa ngmlaa ke: “Sɛu lɛ!” Enɛ ɔ he ɔ, Pilato ngmɛɛ e he ha mɛ konɛ a ya gbe lɛ.\nA ngɔ Yesu kɛ ya he ko nɛ́ a tsɛɛ ke Golgota, nɛ a ka lɛ ngɛ tso nɔ, nɛ a wo tso ɔ nɔ kɛ ma si. Yesu sɔle ke: ‘Tsaatsɛ, moo ngɔ a he yayami kɛ pa mɛ, ejakaa a li nɔ́ nɛ a ngɛ pee.’ Nihi ye Yesu he fɛu, nɛ a de lɛ ke: ‘Ke Mawu Bi ji mo ɔ, mo kple si kɛ je tso ɔ nɔ! Mo he mo nitsɛ o yi wami.’\nJamɛ a be ɔ mi ɔ, a sɛu juli komɛ ngɛ Yesu kasa mi. A ti nɔ kake de Yesu ke: ‘Mo kai mi ngɛ o Matsɛ Yemi ɔ mi.’ Yesu wo lɛ si ke: “O maa piɛɛ ye he ngɛ Paradeiso.” Piani mi ɔ, diblii wo ngmlɛfia etɛ sɔuu ngɛ zugba a nɔ. Jamɛ a be ɔ mi ɔ, kaseli ɔmɛ a ti ni komɛ daa si ngɛ sɛumi tso ɔ he. Maria, nɛ ji Yesu mami hu piɛɛ a he. Yesu de Yohane ke e ngɔ lɛ kaa e mami ji Maria konɛ e hyɛ e nɔ.\nNyagbenyagbe ɔ, Yesu de ke: ‘E ba nyagbe!’ E ma e yi si, nɛ e wo e nyagbe mumi. Jamɛ a be ɔ mi nɔuu ɔ, zugba mimiɛ wawɛɛ. Bo nɛ po He Klɔuklɔu, kɛ He Klɔuklɔu Pe Kulaa a kpɛti ngɛ sɔlemi we ɔ mi gba enyɔ. Ta bulɔ nɔkɔtɔma ko de ke: ‘Niinɛ, Mawu Bi ji nɛ ɔ nɛ.’\n“Ngɛ bɔ nɛ Mawu si womi ɔmɛ hiɛ babauu ha tsuo se ɔ, kɛ gu e nɔ ɔ, a ba pee ‘ee.’”—2 Korinto Bi 1:20\nSane bimihi: Mɛni he je nɛ Pilato ngmɛ blɔ nɛ a gbe Yesu ɔ? Mɛni Yesu pee kɛ tsɔɔ kaa e susuɔ ni kpahi a he pe lɛ nitsɛ e he?\nMateo 27:11-14, 22-31, 38-56; Maako 15:2-5, 12-18, 25, 29-33, 37-39; Luka 23:1-25, 32-49; Yohane 18:28–19:30\nPilato Kɛ Herode Tsuo Na Kaa Yesu Yi Fɔ\nMɛni he je nɛ Pilato tsɔ nɛ a ngɔ Yesu kɛ ya ha Herode konɛ e kojo lɛ ɔ? Anɛ Pilato be he blɔ kaa e maa kojo Yesu lo?\nPilato De Ke: “Nyɛɛ Hyɛ, Nyumu Ji Nɛ ɔ Nɛ!”\nPilato bua jɔ su kpakpa nɛ Yesu je kpo ɔ he saminya.\nMatsɛ Ko Nɛ E Pee We Yayami Na Nɔ́ Ngɛ Sɛumi Tso Nɔ\nYesu wo yayami peeli nɛ a sɛu mɛ ngɛ e kasa nya a nɔ kake si ko nɛ e he hia.\n“Niinɛ, Nɔmlɔ Nɛ ɔ, Mawu Bi Ji Lɛ!”\nDiblii nɛ wo piani nɛ ngɛ nyakpɛ, kɛ zugba nɛ mimiɛ wawɛɛ, kɛ sɔlemi tsu mi pomi bo ɔ nɛ e mi gba enyɔ ɔ tsuo maa nɔ́ ko nɔ mi.


Yohane 17 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nNaagbee sɔlemɔ ní Yesu sɔle be ni ekɛ ebɔfoi lɛ yɔɔ lɛ (1-26)\nKɛ́ mɔ ko ná ele Nyɔŋmɔ lɛ, ebaaná naanɔ wala (3)\nKristofoi fataaa je lɛ he (14-16)\n“Owiemɔ lɛ anɔkwale ni” (17)\n‘Mihã ale ogbɛ́i lɛ’ (26)\n17 Yesu wie nibii nɛɛ, ni ehole ehiŋmɛii anɔ kɛtee ŋwɛi ni ekɛɛ: “Ataa, ŋmɛlɛtswaa lɛ eshɛ. Wo obi lɛ hiɛ nyam, koni obi lɛ hu awo ohiɛ nyam, 2 tamɔ bɔ ni ohã lɛ hegbɛ yɛ heloo* fɛɛ nɔ lɛ, koni lɛ hu ehã mɛi ni oŋɔhã lɛ lɛ fɛɛ naanɔ wala. 3 Enɛ ji naanɔ wala lɛ, akɛ amɛbaale bo,* anɔkwa Nyɔŋmɔ kome lɛ, kɛ Yesu Kristo, mɔ ni otsu lɛ lɛ. 4 Miwo ohiɛ nyam yɛ shikpɔŋ lɛ nɔ ejaakɛ migbe nitsumɔ ni okɛhã mi akɛ mitsu lɛ naa. 5 No hewɔ lɛ, agbɛnɛ, Ataa, okɛ anunyam ni miyɔɔ yɛ omasɛi dani je lɛ yɔɔ lɛ awo mihiɛ nyam yɛ omasɛi. 6 “Mijie ogbɛ́i lɛ shi mitsɔɔ mɛi ni oŋɔ amɛ kɛjɛ je lɛ mli ohã mi lɛ.* Onii ji amɛ, ni oŋɔ amɛ ohã mi, ni amɛyeɔ owiemɔ lɛ nɔ. 7 Agbɛnɛ amɛná amɛle akɛ nibii ni oŋɔhã mi lɛ fɛɛ lɛ, oŋɔɔ ejɛ; 8 ejaakɛ wiemɔi ni oŋɔhã mi lɛ, miŋɔ mihã amɛ, ni amɛmɔ mli ni amɛná amɛle lɛɛlɛŋ akɛ miba akɛ onajiaŋdamɔlɔ, ni amɛheɔ amɛyeɔ akɛ bo otsu mi. 9 Miibi miihã amɛ; mibiii mihãaa je lɛ, shi moŋ kɛhã mɛi ni oŋɔhã mi lɛ, ejaakɛ onii ji amɛ; 10 ni minii fɛɛ lɛ, onɔ ni, ni bo hu onii lɛ, minɔ ni, ni awo mihiɛ nyam yɛ amɛteŋ. 11 “Mibɛ je lɛ mli dɔŋŋ, shi amɛ lɛ, amɛyɛ je lɛ mli, ni miiba oŋɔɔ. Ataa Krɔŋkrɔŋ, kwɛmɔ amɛnɔ yɛ bo diɛŋtsɛ ogbɛ́i ni oŋɔhã mi lɛ hewɔ, koni amɛfee ekome tamɔ bɔ ni wɔfee ekome lɛ. 12 Be ni mikɛ amɛ yɔɔ lɛ, mikwɛɔ amɛnɔ yɛ bo diɛŋtsɛ ogbɛ́i ni oŋɔhã mi lɛ hewɔ; ni mibu amɛhe, ni amɛteŋ mɔ kome folo po hiɛ kpãtãko akɛ ja hiɛkpatamɔ bi lɛ, koni ŋmalɛ lɛ aba mli. 13 Shi agbɛnɛ, miiba oŋɔɔ, ni miiwie nibii nɛɛ yɛ je lɛ mli, koni amɛná mimiishɛɛ lɛ yɛ amɛmli ni eyi amɛ obɔ. 14 Miŋɔ owiemɔ lɛ mihã amɛ, shi je lɛ nyɛɔ amɛ, ejaakɛ amɛfataaa je lɛ he, tamɔ bɔ ni mi hu mifataaa je lɛ he lɛ. 15 “Mibiii akɛ ojie amɛ kɛjɛ je lɛ mli, shi moŋ akɛ okwɛ amɛnɔ yɛ mɔ fɔŋ lɛ hewɔ. 16 Amɛfataaa je lɛ he, tamɔ bɔ ni mi hu mifataaa je lɛ he lɛ. 17 Okɛ anɔkwale lɛ atsuu amɛhe;* owiemɔ lɛ anɔkwale ni. 18 Tamɔ bɔ ni otsu mi je lɛ mli lɛ, nakai nɔŋŋ mi hu mitsu amɛ je lɛ mli. 19 Ni mi diɛŋtsɛ miitsuu mihe miihã amɛ, koni amɛ hu akɛ anɔkwale lɛ atsuu amɛhe. 20 “Mibiii mihãaa mɛnɛɛmɛi pɛ, shi moŋ kɛhã mɛi ni tsɔɔ amɛwiemɔ nɔ amɛnáa hemɔkɛyeli yɛ mimli lɛ hu, 21 koni amɛ fɛɛ amɛfee ekome, tamɔ bɔ ni bo, Ataa, okɛ mi efee ekome, ni mi hu mi kɛ bo efee ekome lɛ, koni amɛ hu amɛ kɛ wɔ afee ekome, koni je lɛ ahe aye akɛ bo otsu mi. 22 Miŋɔ anunyam ni oŋɔhã mi lɛ mihã amɛ, bɔ ni afee ni amɛfee ekome, tamɔ bɔ ni wɔ hu wɔfee ekome lɛ. 23 Mi kɛ amɛ efee ekome, ni okɛ mi efee ekome, bɔ ni afee ni amɛfee ekome kɛwula shi, koni je lɛ aná ale akɛ bo otsu mi, ni akɛ, osumɔɔ amɛ tamɔ bɔ ni osumɔɔ mi lɛ. 24 Ataa, miitao ni mɛi ni oŋɔhã mi lɛ hu kɛ mi ahi he ni miyɔɔ lɛ, koni amɛna minunyam ni oŋɔhã mi lɛ, ejaakɛ osumɔɔ mi dani ato je lɛ shishi.* 25 Ataa jalɔ, anɔkwa, je lɛ náko ale bo, shi mi lɛ, mile bo, ni mɛnɛɛmɛi hu ebaná amɛle akɛ bo otsu mi. 26 Mihã amɛle ogbɛ́i lɛ, ni masaa mafee nakai, koni suɔmɔ ni okɛsumɔ mi lɛ ahi amɛmli, ni mi hu mi kɛ amɛ afee ekome.”\n^ Aloo “gbɔmɛi; mɛi.”\n^ Aloo “amɛbaaya nɔ amɛná ohe nilee.”\n^ Aloo “Mihã mɛi ni oŋɔ amɛ kɛjɛ je lɛ mli ohã mi lɛ ele ogbɛ́i lɛ.”\n^ Aloo “asaa amɛ oto; afee amɛ krɔŋkrɔŋ.”\n^ Sht. ŋm., “dani ashɛ (dumɔwu) afɔ̃ shi,” ni tsɔɔ akɛ, dani Adam kɛ Hawa bɔi amɛbii lɛ ahɔŋɔɔ.


Biblia Mli Saji Nibɔɔ Kɛbashi Nu Afua Lɛ - Yehowa Odasefoi a-Wɛb Saiti\nYɛ fɛɛ mli lɛ, kɛjɛ be mli ni abɔ Adam kɛbashi Nu Afua kpeteŋkpele lɛ nɔ lɛ, efeɔ aﬁi 1,656. Gbɔmɛi gbohii pii hi shi yɛ nɛkɛ be nɛɛ mli. Mɛi ni yɔɔ ŋwɛi ji mumɔŋ gbɔmɛi ni anaaa amɛ, ni ji Satan kɛ ebɔfoi ni feɔ efɔŋ lɛ. Kain kɛ gbɔmɛi gbohii pii, kɛ gbɔmɛi komɛi ni he wa waa hu hi shikpɔŋ lɛ nɔ. Shi gbɔmɛi kpakpai hu hi shikpɔŋ lɛ nɔ—Habel, Henok, kɛ Noa. Wɔbaakane gbɔmɛi nɛɛ kɛ nibii ni ba lɛ fɛɛ ahe saji yɛ KLƐŊKLƐŊ FÃ lɛ mli.


Be Nɛ Yesu Maa Ye E Nyagbe Hetsɔmi ɔ Bɔni Sumi | Yesu Si Himi Ngɛ Zugba a Nɔ\nBe Nɛ Yesu Maa Ye E Nyagbe Hetsɔmi ɔ Bɔni Sumi\nA HA YUDA ISKARIOT SIKA KONƐ E TSƆƆ YESU SE BLƆ\nBƆFO ƆMƐ A KPƐTI NIHI ENYƆ YA TO HETSƆMI Ɔ HE BLƆ NYA\nBenɛ Yesu kɛ e bɔfo ɔmɛ a kpɛti nihi eywiɛ ngɛ Oliv Yo ɔ nɔ ɔ, e bɔ mɔde nɛ e ha a sane bimi ɔmɛ tsuo a heto. E ye bua mɛ nɛ a na okadihi nɛ kɔɔ bami nɛ e maa ba kaa Matsɛ, kɛ je nɛ ɔ nyagbe be ɔ he.\nYesu ná we deka kulaa ngɛ Nisan ligbi 11 ɔ nɔ! E maa pee kaa benɛ a kpale a se kɛ yaa hwɔ Betania a nɛ Yesu de e bɔfo ɔmɛ munyu nɛ nyɛɛ se nɛ ɔ nɛ. E de mɛ ke: “Kaa bɔ nɛ nyɛ le ɔ, e piɛ ligbi enyɔ pɛ nɛ a maa ye Hetsɔmi ɔ, nɛ a maa ngɔ Nɔmlɔ Bi ɔ ngɔ ha nɛ a ya sɛu lɛ.”—Mateo 26:2.\nE nɔ jena Sɔ ɔ, Yesu kɛ e bɔfo ɔmɛ ya laa a he bɔɔ. Pɛplɛgbi ɔ, Yesu kã jami hɛ mi nyɛɛli ɔmɛ a hɛ mi, nɛ e kpa a he bo ngɛ ma hɛ mi. Enɛ ɔ he ɔ, a to kaa a maa gbe lɛ. Ngɛ Nisan ligbi 12 ɔ nɔ ɔ, Yesu ji kpo kɛ yɛ he ko bɔ nɛ pee nɛ nɔ́ ko kó tsi e kɛ e bɔfo ɔmɛ blɔ konɛ a nyɛ nɛ a ye Hetsɔmi ɔ ngɛ Nisan ligbi 14 ɔ nɔ.\nSe loko Hetsɔmi ɔ maa je sisi ɔ, osɔfo nikɔtɔma amɛ kɛ ma nimeli ɔmɛ lɛɛ a jɔɔ we a he kulaa. A ya kpe ngɛ Kayafa, osɔfo nɔkɔtɔma pe kulaa a we ɔ mi. Mɛni a yaa pee? A mi mi fu kaa Yesu kpa a he bo. Lɔ ɔ he ɔ, a so kaa a maa gu ga blɔ nɔ kɛ ‘nu Yesu nɛ a gbe lɛ.’ Mɛni blɔ nɔ a maa gu kɛ nu lɛ, nɛ mɛni be a maa pee jã? A de ke: “Wa be nɔ́ nɛ ɔ pee nyami be ɔ mi, konɛ basabasa kó ba ma a mi.” (Mateo 26:4, 5) A ngɛ gbeye yee ejakaa nihi babauu suɔ Yesu sane.\nSe e kɛ we kulaa nɛ jami hɛ mi nyɛɛli ɔmɛ ná nubwɔ ko. E pee mɛ nyakpɛ kaa nubwɔ nɛ a ná a ya pee Yesu bɔfo ɔmɛ a kpɛti nɔ kake, nɛ ji Yuda Iskariot. Satan ngɔ kɛ wo e juɛmi mi kaa e ya tsɔɔ e Nyɔmtsɛ ɔ se blɔ! Yuda ya bi mɛ ke: “Ke i je Yesu ngɔ wo nyɛ dɛ mi ɔ, mɛni nyɛ ma ha mi?” (Mateo 26:15) A bua jɔ saminya, lɔ ɔ he ɔ, “a wo lɛ si kaa a ma ha lɛ sika.” (Luka 22:5) Sika enyɛmɛ a ma ha lɛ? A ma nya si kaa a ma ha lɛ sika hiɔ yi 30. Enɛ ɔ sa kadimi wawɛɛ ejakaa sika hiɔ yi 30 nɛ a kɛ heɔ nyɔguɛ. (2 Mose 21:32) Jã a nɛ a pee ɔ tsɔɔ kaa jami hɛ mi nyɛɛli ɔmɛ bui Yesu kulaa. Kɛ je lɔ ɔ se ɔ, Yuda bɔni “blɔ hlami, konɛ e ngɔ Yesu ngɔ wo a dɛ mi zaa nɛ ma a kó nu he.”—Luka 22:6.\nNisan ligbi 13 ɔ je sisi Sɔ gbɔkuɛ benɛ pu nɔ si. Jamɛ a Sɔ ɔ ji ligbi ekpane, kɛ nyagbe be nɛ Yesu hwɔ Betania. E nɔ jena a, e he maa hia nɛ a to blɔ nya kɛ ha Hetsɔmi ɔ yemi. E sa nɛ a ná to bi, konɛ ke Nisan ligbi 14 je sisi pɛ ɔ, a nyɛ nɛ a gbe, nɛ a sã lo mluku ɔ tsuo. Jije a maa ye Hetsɔmi ɔ ngɛ, nɛ mɛnɔ lɛ maa to he blɔ nya kɛ ha mɛ? Yesu tsɔɔ we. Lɔ ɔ he ɔ, Yuda be nyɛɛ nɛ e ya wo osɔfo nikɔtɔma amɛ a tue nɔ.\nMaa pee So piani ɔ Yesu tsɔ Petro kɛ Yohane kɛ je Betania kɛ ya Yerusalem. E de mɛ ke: “Nyɛɛ ya nɛ nyɛ ya pee Hetsɔmi niye ní ɔ ngɔ to wɔ nɛ wa ba ye.” A bi Yesu ke: “Jije nɛ o suɔ nɛ wa ya pee niye ní ɔ ngɔ to mo ngɛ?” E he nɔ ke: “Nyɛɛ bu tue! Ke nyɛ sɛ ma a mi ɔ, nyɛɛ kɛ nyumu ko nɛ tloo buɛ kɛ nyu maa kpe. Nyɛɛ nyɛɛ e se kɛ ya we mi he nɛ e yaa sɛ ɔ, nɛ nyɛ ya de wetsɛ ɔ ke, ‘Tsɔɔlɔ ɔ ke wa ba bi mo ke nibwɔhi a tsu ɔ, he nɛ i kɛ ye kaseli ɔmɛ maa ye Hetsɔmi niye ní ɔ ngɛ ɔ, jije e ngɛ?’ E maa tsɔɔ nyɛ hiɔwe asa ngua ko nɛ a dla mi, konɛ nyɛ ya pee niye ní ɔ ngɔ to ngɛ lejɛ ɔ.”—Luka 22:8-12.\nAtsinyɛ jemi ko be he kaa Yesu kaselɔ ji wetsɛ ɔ. E ma nyɛ maa pee kaa wetsɛ ɔ ngɛ blɔ hyɛe kaa Yesu ma ba ye Hetsɔmi ɔ ngɛ e we ɔ mi. Benɛ bɔfo enyɔ ɔmɛ ya su Yerusalem ɔ, a ya na nɔ́ tsuaa nɔ́ kaa bɔ nɛ Yesu de mɛ ɔ pɛpɛɛpɛ. Lɔ ɔ he ɔ, a ya dla to bi nɛ a kɛ maa ye Hetsɔmi ɔ, kɛ nɔ́ tsuaa nɔ́ nɛ maa hia Yesu kɛ e bɔfo 12 ɔmɛ ngɔ to.\nMɛni Yesu pee ngɛ Sɔ, Nisan ligbi 12 nɔ, nɛ mɛni he je nɛ e pee jã a?\nMɛni he je nɛ jami hɛ mi nyɛɛli ɔmɛ tsɛ kpe ɔ, nɛ mɛni Yuda ya pee ngɛ a ngɔ?\nMɛnɔmɛ nɛ Yesu tsɔ kɛ ya Yerusalem So ɔ, nɛ mɛni a ya pee?


Pilato kɛ Herode Fɛɛ Na akɛ Yesu Yeee Fɔ | Yesu Wala Shihilɛ\nMATEO 27:12-14, 18, 19 MARKO 15:2-5 LUKA 23:4-16 YOHANE 18:36-38\nPILATO KƐ HERODE BI YESU SAJI\nYesu kɛ maŋtsɛ ni eji lɛ eteee Pilato. Ni kɛ̃lɛ, e-Maŋtsɛyeli lɛ eteee shi wooo Roma nɔyeli lɛ. Yesu kɛɛ akɛ: “Mi-Maŋtsɛyeli lɛ jɛɛɛ je nɛɛ mli. Eji mi-Maŋtsɛyeli lɛ jɛ je nɛɛ mli kulɛ, misɔɔlɔi lɛ baawu koni akaŋɔ mi ahã Yudafoi lɛ. Shi, taakɛ eji lɛ, mi-Maŋtsɛyeli lɛ jɛɛɛ biɛ.” (Yohane 18:36) Hɛɛ, Yesu yɛ Maŋtsɛyeli, shi e-Maŋtsɛyeli lɛ jɛɛɛ je nɛɛ mli.\nPilato kɛ sane lɛ waaa jɛmɛ. Ebi lɛ akɛ: “Belɛ, ani maŋtsɛ ji bo?” Yesu hã Pilato le akɛ bɔ ni emu sane naa lɛ ja, ehã lɛ hetoo akɛ: “Bo diɛŋtsɛ ookɛɛ akɛ maŋtsɛ ji mi. Enɛ hewɔ afɔ mi, ni enɛ hewɔ miba je lɛ mli, koni mibaye anɔkwale lɛ he odase. Mɔ fɛɛ mɔ ni yɔɔ anɔkwale lɛ gbɛfaŋ lɛ boɔ migbee toi.”—Yohane 18:37.\nYesu etsɔ hiɛ ekɛɛ Toma akɛ: “Miji gbɛ lɛ kɛ anɔkwale lɛ kɛ wala lɛ.” Amrɔ nɛɛ, Pilato po enu akɛ nɔ hewɔ ni atsu Yesu kɛba shikpɔŋ lɛ nɔ ji koni ebaye “anɔkwale lɛ” he odase, titri lɛ anɔkwale ni kɔɔ e-Maŋtsɛyeli lɛ he lɛ. Yesu etswa efai shi akɛ ebaakpɛtɛ nakai anɔkwale lɛ he kpɛŋŋ, kɛ́ no baahã ewala aŋmɛɛ lɛ tete. Pilato bi lɛ akɛ: “Mɛni ji anɔkwale?” shi emɛɛɛ ni Yesu ahã lɛ hetoo ko dɔŋŋ. Enu he akɛ saji ni enu lɛ fa bɔ ni ebaanyɛ edamɔ nɔ ekojo Yesu.—Yohane 14:6; 18:38.\nPilato je kpo tee asafoku ni mɛɔ yɛ amralo we lɛ agbo lɛ naa lɛ ŋɔɔ ekoŋŋ. Ekolɛ Yesu damɔ Pilato masɛi be ni Pilato kɛɛ osɔfoi tsiifoi lɛ kɛ mɛi ni fata amɛhe lɛ akɛ: “Minaaa fɔbuu sane ko yɛ nuu nɛɛ he” lɛ. Yiŋkpɛɛ nɛɛ hã asafoku lɛ mli fũ, ni amɛma nɔ mi doo akɛ: “Etsɔɔ nii yɛ Yudea fɛɛ kɛwoɔ maŋ lɛŋ hirihiri, ni ebɔi kɛjɛ Galilea kɛbashi biɛ po.”—Luka 23:4, 5.\nEkã shi faŋŋ akɛ, bɔ ni Yudafoi lɛ efee shɛii ni amɛsusuuu nii ahe lɛ hã Pilato naa kpɛ ehe. Osɔfoi tsiifoi lɛ kɛ onukpai lɛ tee nɔ amɛbolɔ, no hewɔ lɛ, Pilato bi Yesu akɛ: “Ani onuuu saji babaoo ni amɛkɛyeɔ odase amɛshiɔ bo lɛ?” (Mateo 27:13) Shi Yesu etswaaa esɛŋ. Bɔ ni efee diŋŋ yɛ saji ni bɛ mli ni akɛfɔ̃ɔ enɔ lɛ fɛɛ sɛɛ lɛ hã Pilato naa kpɛ ehe.\nYudafoi lɛ wie akɛ Yesu ‘bɔi kɛjɛ Galilea.’ Pilato tao sane nɛɛ mli, ni ená ele akɛ Galileanyo ji Yesu. Enɛ hã Pilato na nɔ ni ebaafee koni Yesu kojomɔ lɛ he sɔ̃ akatere lɛ. Herode Antipa (Herode Kpeteŋkpele lɛ binuu) ji mɔ ni yeɔ Galilea nɔ, ni eyɛ Yerusalem yɛ nakai Hehoo be lɛ mli. No hewɔ lɛ, Pilato hã akɛ Yesu tee Herode ŋɔɔ. Herode Antipa ji mɔ ni hã afo Yohane Baptisilɔ lɛ yitso lɛ. Sɛɛ mli be ni Herode nu akɛ Yesu miifee naakpɛɛ nii lɛ, esusu akɛ ekolɛ Yesu ji Yohane ni atee lɛ shi kɛjɛ gbohii ateŋ.—Luka 9:7-9.\nHerode ná miishɛɛ agbɛnɛ akɛ ena Yesu. Jeee taomɔ ni etaoɔ eye ebua Yesu aloo ni ele kɛji saji ní akɛfɔ̃ Yesu nɔ lɛ ji anɔkwale lɛ hewɔ ená miishɛɛ lɛ. Moŋ lɛ, Herode toiiaŋ miifɛlɛ lɛ kɛkɛ, ni “ehiɛ kã nɔ akɛ eeefee okadi ko ni ena.” (Luka 23:8) Kɛ̃lɛ, Yesu ekɛɛɛ lɛ nɔ ni etaoɔ enu lɛ ni efeee okadi ko hu etsɔɔɔ lɛ. Anɔkwa, be ni Herode biɔ Yesu saji lɛ, Yesu etswaaa esɛŋ. Akɛni nɔ ni Herode kɛ esraafoi lɛ kpaa gbɛ lɛ eyabaaa mli hewɔ lɛ, ‘amɛgbe ehe guɔ.’ (Luka 23:11) Amɛkɛ atade fɛfɛo ko wo lɛ, ni amɛye ehe fɛo. No sɛɛ lɛ, Herode hã akɛ Yesu ku sɛɛ kɛtee Pilato ŋɔɔ. Tsutsu ko lɛ, Herode kɛ Pilato kɛ amɛhe yeee, shi amrɔ nɛɛ amɛbatsɔmɔ nanemɛi kpaakpa.\nBe ni akɛ Yesu ku sɛɛ ba Pilato ŋɔɔ lɛ, Pilato tsɛ osɔfoi tsiifoi lɛ, Yudafoi anɔyelɔi lɛ, kɛ maŋbii lɛ kɛkpe, ni ekɛɛ amɛ akɛ: “Mitao emli yɛ nyɛhiɛ shi minaaa nɔ ko yɛ nuu nɛɛ he ni hãa eyeɔ fɔ yɛ saji ni nyɛkɛshwieɔ enɔ lɛ amli. Anɔkwa, Herode hu enaaa eko, ejaakɛ ehã akɛ lɛ ku sɛɛ kɛba wɔŋɔɔ, ni naa! efeko nɔ ko ni sa gbele. No hewɔ lɛ, magbala etoi ni maŋmɛɛ ehe.”—Luka 23:14-16.\nPilato miisumɔ ni eŋmɛɛ Yesu he, ejaakɛ eyɔse akɛ Yesu nɔ ni osɔfoi lɛ klɔɔ lɛ hewɔ amɛŋɔ lɛ amɛhã lɛ. Be ni Pilato bɔɔ mɔdɛŋ akɛ eŋmɛɛ Yesu he lɛ, ená mɔ ko wo lɛ hewalɛ koni efee nakai. Be ni eta ekojomɔ sɛi lɛ nɔ lɛ, eŋa tsu ni abakɛɛ lɛ akɛ: “Okɛ ohe akawo jalɔ nɛɛ sane ko mli, ejaakɛ ŋmɛnɛ lɛ, mina nɔ waa yɛ lamɔ mli yɛ ehewɔ.” Eeenyɛ efee akɛ Nyɔŋmɔ ni jie etsɔɔ lɛ yɛ lamɔ lɛ mli.—Mateo 27:19.\nEsa akɛ Pilato aŋmɛɛ nuu ni efeko efɔŋ ko nɛɛ he, shi te eeefee tɛŋŋ efee nakai?\nTe Yesu wie “anɔkwale lɛ” ni kɔɔ e-Maŋtsɛyeli lɛ he lɛ he ehã tɛŋŋ?\nMɛɛ sane naa Pilato mu yɛ Yesu he? Te maŋbii lɛ fee amɛnii yɛ he hã tɛŋŋ? Ni mɛni Pilato fee yɛ he?\nMɛni hewɔ Herode Antipa ná miishɛɛ akɛ ena Yesu lɛ? Ni mɛni efee lɛ?\nMɛni hewɔ Pilato taoɔ aŋmɛɛ Yesu he lɛ?\nKɛmaje Mɔ Ko Kɛmaje Mɔ Ko Pilato kɛ Herode Fɛɛ Na akɛ Eyeee Fɔ\njy yitso 128 bf. 292-293